قایمقامییه‌تى سلێمانی بۆ هاووڵاتیان: تكایه سه‌ردانى ئه‌زمڕ و گوێژه مه‌كه‌ن\n2017/02/17 | 21:00\n(هەواڵ كوردستان)- ئه‌گه‌رى به‌ستنى هه‌یه\nبەھۆی بارینی به‌فرێكى زۆرەوە، قایمقامی سلێمانی، ھۆشداری دەداتە ئه‌و ھاووڵاتیانه‌ى کە سەردانی ناوچە شاخاوییەکانی گۆیژە و ئەزمڕ نەکەن.\nئەمڕۆ (ھەینی 17ى شوباتى 2017) شەپۆلێکی بەفر بارینی بەھێز، شاری سلێمانی و دەوروبەری گرتەوە و لە چەند ناوچەیەکیش ئاستەنگی ھاتووچۆ بۆ ئۆتۆمبێلی ھاووڵاتیان درووست بوو.\nقایمقامییه‌تی سلێمانی لە ڕاگەیاندراوێکدا کە وێنەیەکی بۆ (باسنیوز) نێردراوە، داوا لە ھاووڵاتیانی شاری سلێمانی دەکات، سەردانی ناوچە شاخاوییەکانی ئەزمڕ وگۆیژە نەکەن.\nئاگادارییەک لە قایمقامی سلێمانییەوە\nبەهۆی بارینی بەفرێكی زۆر لە چیای گۆیژە و ناوچە شاخاوییەكان و دروستبوونی ئاستەنگ لە بەردەم هاوتووچۆی ئوتومبێلدا، قائیمقامیەتی سلێمانی بۆ رێگریكردن لە هەر ڕووداوێكی نەخوازراو، داوا لە هاووڵاتیان دەكات سەردانی ئەو ناوچانە نەكەن.\nپاش ئەو شەپۆلی بەفربارینەی كە لە سەربەیانی ئەمڕۆ هەینی 17.2.2017 ەوە پارێزگای سلێمانی گرتووەتەوە و بەهۆیەوە بڕێكی زۆر بەفر لە ناوچە شاخاوییەكان بەتایبەت چیای ئەزمڕ و گۆیژە باریوە، بۆ پاراستنی گیانی هاووڵاتیان و ڕێگریكردن لە هەر رووداوێكی نەخوازراو، قائیمقامیەتی سلێمانی داوا لە هاووڵاتیان و شۆفێران دەكات تا ئەو كاتەی كەشو هەوا ئاسایی دەبێتەوە سەردانی ئەو ناوچانە نەكەن، چونكە بەهۆی بارینی بەفرێكی زۆر لە و ناوچانە و ئەگەرى بەستنی لە كاتژمێرەكانی داهاتوودا چاوەڕێ دەكرێت ئاستەنگی زیاتری هاتووچۆ لەو ناوچانەدا دروست ببێت.


سیاسه‌ت و به‌بازاڕی كردنی درۆ\nعومەر عەلی محەممەد\nدرۆكردن مێژویه‌كی كۆنی هه‌یه، به‌ڵام له‌گه‌ڵ پێشكه‌وتنی هه‌موو بواره‌كانی ژیان له سیاسه‌ت و ئابوری و ته‌كنه‌لۆژیا,ئالیه‌ت و تاكتیكه‌كانی خۆی ده‌گۆڕێت و خۆی نوێ ده‌كاته‌وه. جاك درێدا له كتێبی (مێژوی درۆدا) ده‌ڵێت: مێژویه‌كی سه‌ربه‌خۆ نیه بۆ درۆ , به‌ڵكو ئه‌و مێژوه ئاوێته‌یه له‌گه‌ڵ مێژوی سیاسه‌تدا , چونكه مێژوی سیاسه‌ت سه‌رله‌به‌ری مێژوی درۆیه ,له هه‌مان كاتدا باشترین كایه‌یه بۆ گه‌شه كردن و بره‌و په‌یدا كردن , نوسه‌ری ئه‌مریكی (ڕاڵف كیس ) له كتێبی (سه‌رده‌می ئه‌و دیوی ڕاستی و خه‌ڵه‌تاندن له‌ژیانی هاو چه‌رخدا ,) بڕوای وایه كه مامه‌ڵه‌و هه‌ڵسوكه‌وتی لارو خراپی تاكه‌كان له‌م سه‌رده‌مه‌دا بۆته په‌تایه‌ك و سنوره‌كانی نێوان ڕاستی و درۆو خه‌یاڵ و واقع زۆر كه‌م بۆته‌وه , به‌ڵكو خه‌ڵه‌تاندن بۆته یاریه‌ك و دواجار بۆته ڕەوشتێكی چه‌سپاو , هانائارێنت بڕوای وایه كه‌ئه‌م سه‌رده‌مه‌ی ئێمه سه‌راپای سه‌رده‌مێكی درۆیه, له‌م سه‌رده‌مه‌دا درۆ گه‌شتۆته ترۆپكی پێگه‌شتویی و سه‌رده‌می سه‌ركه‌وتنی درۆ له سیاسه‌تدا, ده‌سه‌ڵاته تاك ڕه‌وه‌كان و دیموكراته‌كان به پله‌ی یه‌كه‌م له‌سه‌ر درۆی ڕەها ده‌ژین , به‌م هۆیه‌شه‌وه سه‌راپایان مێژویان كردۆته درۆ، له‌م ڕیگه‌شه‌وه یاری به‌هه‌موو ڕوداوه‌كان و پێشهاته‌كان ده‌كه‌ن, ئه‌لێكسه‌نده‌ر كواری له‌وتاری (وردبونه‌وه‌یه‌ك له‌درۆ) ده‌ڵێت له‌مێژوی مرۆڤایه‌تیدا هیچ كاتێك مرۆڤ به‌م ئاسته‌ی ئێستا به‌م شێوازه به‌رده‌وام و ڕێكخراو و ناشرینه درۆی نه‌كردوه.\nكواری مرۆڤی ئه‌م سه‌رده‌مه به مرۆڤی شمولی ناوده‌بات, چونكه نقوم بوه له‌درۆداو درۆ تێكه‌ڵی هه‌ناسه‌كانی بوه, ئه‌گه‌ر له‌ڕوانگه‌ی ئه‌م بۆچونانه‌وه هه‌ڵوێست و لێدوانی ده‌ساڵاته سیاسیه‌كانی هه‌رێمی كوردستان هه‌ڵبسه‌نگێنین ده‌بینین لای ئه‌م سیاسیانه درۆكردن گه‌شتۆته ترۆپك ،لای ئه‌وان درۆ كردن ئه‌وپه‌ڕی ڕاستیه، لە ژێر ڕۆشنایی بۆ چونە کانی هانا ئارێنتدا سه‌راپای مێژوی ئه‌مانه له‌شاخه‌وه تا شار درۆیه‌كی گه‌وره بوه , چونكه به‌رده‌وام گوتارێكیان هەبوەو شتێكیان نوسیوه كه‌مامه‌ڵه‌و هه‌ڵسوكه‌وتیان هه‌رگیز به‌و جۆره نه‌بوه , ماکیا ڤیلی له كتێبی(ئه‌میر) دا ده‌ڵێت :ئه‌گه‌ردەسەڵاتداری سیاسی بۆی ده‌ركه‌وت كه‌وتنی ڕاستی زیان له‌به‌رژه‌وه‌كانی ئه‌دات، نابێت ئه‌و ڕاستیه بڵێت،، به‌ڵكو ده‌بێت درۆیان لێ بكاته ڕاستی , له‌پاش بینینی ئه‌زمونی سی ساڵه‌ی سیاسیه‌كانی كوردستان ئێستا جه‌ماوه‌ریش ئه‌و ڕاستیه ده‌زانێت كه‌ئه‌مانه بێجگه له‌دامه‌زراوه‌یه‌ك كه‌ئیداره‌ی درۆی تێدا ده‌كه‌ن هیچی تر نین,چونكه ئەگەر بگه‌ڕێینه‌وه بۆ ئه‌وه‌ی كه له‌په‌یڕه‌وی ناوخۆی حیزبه‌كانیاندا هه‌یه و ئوەی له‌سه‌ر شاشه‌کان لێدوانی بۆ ده‌ده‌ن و له‌كاتی دروست كردنی حكومه‌تداو ئەو به‌ڵێنانەی له‌هه‌ڵبژاردنه‌كاندا بانگه‌شه‌ی بۆ ده‌كه‌ن به‌ڵام له‌واقیعدا بێجگه له‌درۆیه‌كی گه‌وره هیجی تر نیه , له‌ڕۆژگاری ئه‌مڕۆدا ده‌سه‌ڵدارو به‌رپرسه‌كانی هه‌رێم درۆكردنیان به‌دامه‌زراوه‌یی كردوه و هه‌زاران كه‌سایەتی له‌بواری جۆراو جۆریان كردوه به‌فه‌رمانبه‌ر له‌و دامه‌زراوانه‌دا , بۆ ئه‌م مه‌به‌سته‌ش كه‌ناڵه‌كان و میدیاو سۆشیال میدیا و سه‌دان ڕێكخراو و مامۆستای زانكۆو ڕۆشنبیرو ڕژنامه‌نوس به‌كار ده‌هێنن بۆ به‌ڕاست نیشان دانی درۆكانیان. له‌هه‌مان كاتدا ئه‌و درۆیانه به‌دامه‌زراوه‌ی ئه‌منی و چه‌كداری جۆراو جۆر پارێزگاریان لێ ده‌كه‌ن .\nبه‌شێوه‌یه‌كی گشتی خه‌ڵك ئه‌و ڕاستیانه ده‌زانن, به‌ڵام زۆرینه‌ی هاوڵاتیان ئاستی هۆشیاری ئه‌وه‌نده به‌رز نیه كه لێكۆڵینه‌وه لە سەر ئەو درۆیانە بكات و بگه‌رێت به‌شوێن ڕاستیدا , به‌ڵكو زۆرینه له‌به‌رده‌م تاكتیكه‌كانی ده‌سه‌ڵات له‌بڵاوكردنه‌وه‌ی ترس و تۆقین و گرتن و ئه‌شكه‌نجه‌دان بێده‌نگ ده‌بن و خۆی ناخاته به‌ردەم مه‌ترسی, له‌لایه‌كی تره‌وه ئه‌وه‌نده سزادراوه‌و ترسێندراوه ته‌نیا به‌ژیانێكی ساده و دانی موچه‌یه‌كی مانگانه به‌لێبڕاوی و بونی ئاسایشێكی ڕوكه‌ش ڕازیە ،یان له‌ڕویه‌كی تره‌وه به‌شداریان پێكردوه له‌به‌شێك له گه‌نده‌ڵی و بڕوایان پێ كردوه, كه‌واته لێره‌وه ده‌توانین بڵێن ئه‌مڕۆ ئێمه پێویستمان به شۆڕشێكی مه‌ده‌نی و جه‌ماوه‌ری هه‌یه بۆ ڕوبه‌ڕو بونه‌وه‌ی درۆی سیاسه‌كان و خستنە ڕوی ڕاستیه‌كان و ڕاگرتنی ئه‌و شه‌پۆله‌ی كه ئه‌گه‌ر به‌ری پێ نه‌گیرێت سه‌رتاپای بواری كۆمه‌ڵایه‌تی و سیاسی و ئابوری و زانستی وێران ده‌كا و مرۆڤی داهاتومان ده‌چنه ده‌ره‌وه‌ی به‌ها باڵاكان و دواجار هه‌رێمه‌كه‌مان ده‌گۆڕێت بۆ دارستانێكی گه‌وره.


ئەم مللەتەكین بتنێ خو دبینین\nوارێ کورا (نەبینا)، چیروکەکا ئاشوپی یە و ئێکە ژ بناڤ و دەنگترین چیروکێن (ھیربەر ج. ویلز) نڤێسی و دھێتە ھژمارتن ئێک ژ چیروکێن جوانێن جیھانی...\nنڤێسەر باس ل ئێشەکا سەیر دکەت، ل گوندەکێ ڤەدەر و پەنی ل چیایێن ئەلب بەلاڤ دبیت و دبیتە ئەگەرێ ژ دەستدانا بیناھیا چاڤان و ھەمی خەلک کورەدبن و تا زاروکێن ژنوی دھێنە دنیایێ ب کورەتی دبن، نەڤیەک ل دویف یێ دی، ئێدی کەس ب بیناھی لێ نەما و ھەر بیر لێ ناھێت، ھەمی پەیوەندیێن وان دگەل جیھانێ قوت دبن و کەس ژ گوندی نادەرکەڤیت و کەس بسەرڤەناچیت...\nرۆژەکێ ژ روژان ھەلباسکڤان (متسلق)ێ چیا "نیونز" دەمێ ب چیای ھەلدچیت ژوردا دکەڤیتە خار، لێ خوشبەختانە بسەرێ گولیێن دارێن بلندێن پری بەفر دکەڤیت و ژ ڤی تای بۆ یێ دی وڤی گری بۆ دولا دی تا دگەھیتە دەوروبەرێن گوندی، چ لێ نەھات لێ دیمەنەک سەیر دیت، خانی ھەمی دبێ پەنجەرن!! رەنگێن وان د گێلەشووکینە!! و...ھتد.\nئێکەم ھزر بۆ چێبووی، گوت، ھەبیت نەبیت ئەوێ ئەڤ خانیە ئاڤاکرین کەسەک کورەیە.\nدەمێ چویە ناڤا گوندی، گازی کر، لێ دیت ھەمی دبەررا دبورن لێ ئێک نابینیت!! ئەڤجا زانی یێ ل وارێ کورا...\nقەستا جینەکێ دکەت، خو ددەتە نیاسین و چەوان گەھشتە گوندێ وان... و چەوان خەلکێ وارێ وی ھەمی دبینن...\nدەمێ ئەڤ پەیڤە (دیتن) گوتی، ئێدی ھەست ب مەترسیێ کر!! پرسیار ب شێلک سەرادا ھاتن: دیتن چیە؟ چەوا دبینن، بوچی دبینن؟ و بۆ پێترانکێ وان و تیق تیق پێ دکەنن ژ وەسفێن ئەو دکەت!! بەلکو زێدەتر ھندەکان ئەو تومەتبارکر ب دیناتی و ژبەرگوتنێ و بریاردا چاڤێن وی بینە دەر.\nقارەمانێ مە نەشیا باوەریێ بۆ دروستکەت! ما دێ چەوا باوەریێ بۆ ئێکی دروستکەت ژ باب و باپیران نەبین و چ ژ رامان و خوشیا وێ نەزانیت تا ئەگەر زەرەک باوەری ل دەف ھەبیت، ژبەرکو بێ ھیڤیە ژ خو و باوەری بخو نینە نەڤێت باوەربکەت!!! ئەڤجا بازدا بەری چاڤا لێ ب ھەلقەنن... و ژ خو دپرسی ئەرێ چەوان کورەتی دبیتە دروستاھی و بیناھی دبیتە ئێش؟!؟\nب کورتی وارێ نەبینا دەربرینێ ژ ھەر جڤاکەکی دکەت نەخواندەڤایی و نەزانین و بەرەللایی و گەندەلی و ھەژاری و زورداری و دەمارگیری لێ دزاڵ، ژ ئەگەرێ ھند ھزر و بیرێن نە باش و ب کێماسیکرن... و ھەر ھەولەک بۆ روونکرنێ ب رەتکرن و گومانان بھێتە بەرسنگگرتن.\nوارێ کورا، ھەر جڤاکەکە تاگیریا پیس لسەر بنەمایێن دەڤەر و ئول و عەشیرەتگەری لێ بەربەلاڤ... دگەل کەرب و کین ژ یێ بەرامبەر و خودان راوبوچوونێن جودا تا دگەھیتە ئازاردانا ھەر ئێکێ ب بیروباروەر نە وەک وان.\nوارێ کورا، ئەو جڤاکە ئەوێ تێداھەین کەسان ھەمی ئارمانجا وان تنێ ئەو بیت دێ چ ژێ بەن.. ژێ وەرگرن.. ژێ خون، نەکو دێ چ پێشکێش کەن.\nئەم گازندا ژ ھەمیان دکەین: حزبان.. حکومەتێ.. پەرلەمانی.... پارێزگەھێ.. قایمقام و ناحیە.. سەروک ھوزان.... جڤاتێن گوندان (مختار، کەسایەتی و رھسپییان).. ھتد، لێ تنێ ژ خو ناکەین و ئەگەرێ سەرەکی و بنەکی و دبیت ئێکەمین ئەگەر ھەر ئەم بخو بین. ژ خو ناپرسین بوچ؟ و ژ وێ بەرپرساتیێ درەڤین، ژبەرکو سروشتێ مرۆڤی و بتایبەت یێ ژ بەرپرساتیێ درەڤیت ل بەھانەیان دگەریت و ھەردەم حەز دکەت ئێکی سوچباربکەت!\nئەرێ ما جڤاک کیە؟ نە ئەز و تو و ئەو یێ ھە و یێ دی و..ھتد، ئەگەر ئەم ھەمی بەلێ ب دلەکێ سافی.. ب نیەتەک پاقژ.. ب ھزروبیرەک ساخلەم.. ب دلسوزیەک راستەقینە کاربکەین بۆ راستڤەکرنا شاشیان.. بۆ چاککرنێ.. بۆ..ھتد، ئەرێ ما ھەر تشت ناھێتە گوھرین؟ (ما پێنگاڤا ھزار میلا ژ ئێکێ نا دەستپێکەت)؟.. دێ پرسی ما چ ب مەیە؟ نێ ھەمی دەستھەلاتە.. لێ دا ژ خو ب پرسین دەستھەلات کیە؟ مانە تویێ د پوستەکی دا؟.. مانە برایێ تەیێ پولیس؟.. مانە پسمامێ تەیێ پێشمەرگە؟.. مانە گوندیێ تەیێ ئاسایش؟.. مانە فلانێ عەشیراتە یێ بەرپرس... مانە بێڤانێ خزمێ تە یێ ل پوستەکێ ھەری بلند؟ مانە بێڤانێ شیرەتکارێ خودان بلندترین پوست؟ .... ھتد. ئەرێ ئەگەر ب راستگویانە دانوستاندن و لێک گەھشتن و ھەڤدو قەبولکرن ھەبیت ھەمی ناھێنە سەر رێیا دروست؟\nئاخر مە تنێ دوو رێ ھەنە نەزێدەتر: یان دێ خو ئەڤجا وەلاتێ خو چێکەین.. یان ئەم ھەمی پێکڤە دێ ژناڤ چین.\nدێ بێژی: ل ھیڤیا مە چ جاران ناچێبیت؟... باشە پا چارە؟\nئەگەر ھەر ل بەھانەیان بگەرین و بێژین مانێ فلان و بێڤان و ھوسا... دووپات و دیار دبیت، ئەم جڤاکەک کورەینە... وەک گوندێ چیروکێ:\n١- ھەر ئێک بۆ حزبا خو تا مەژیێ ھەستی دەمارگیرە، چ لسەر حەقیێ بیت یان نەحەقیێ (انصر اخاک ظالما او مظلوما)!\n٢- ئێکی سەرکردێ وی پیروزە و یێ لایەنێ دی خوفروشە..\n4- عەشیرا من بابێ عەشیرایە، بەربژێرێ مە دین و کەر و لال بیت دەنگێ من ھەر بو وی یە!\n٥- فلانێ مە نەکەنە فلان تشت دێ گەھینە حزبەکا دی! دێ بو مە ھندە کەسا ب موچە ئێخن ئەگەر نە دێ...!\n6- ژبەرکو موچەک ب گەندەلی بۆ خو یان ئێک ژ مالباتێ دروستکریە و چەند پارچێن ئەردی بھەمان رەنگ وەرگرتینە تو باس ل گەندەلیێ بکەی، تو خائین و خو فروشی!\n7- موچێ وی دەھـ قات تەمەت یێ فەرمانبەری یە و خانەنشینا وی نەیاسایە و تڤیا ڤەگەریتە سەر کارێ خو، لێ تو ڤێ دگەل باس کەی تو حەسویدی.\nئەرێ ئەگەر کیە؟ ما کورەیاتی ژ ڤێ زیدەتر دێ چبیت؟ دەمارگیر ھەتا سەر ھەستی ژ ھەمی لاڤە.. ھەر تشتی ل دەف خەلکی دبینیت و ھەست پێ دکەت ل دەمێ دبیتە گەرا وی و لایەنێ وی نەخێر و سەد جار نەخێر! و دێ بێت نەکورە مە ب دووچاڤا مە!\nسویند ھندی ب ڤی رەنگی بین ب ڤان ھزرێن شاش و بەرتەنگ بین.. بەرژەوەندخاز بین.. ب ڤان ھەستێن مری بین.. ب ڤێ بەیرپرساتیا دووروی بین، دێ مینین جڤاکەک کورە.. نە تنێ دێ ھەر ئەڤە بین.. بەلکو دێ گەلەک و گەلەک خرابتربین...


📅 01-12-2019 Rêkewt u Rûdaw\n👁 Em babete 50,686 car bînrawe\nرۆژهەڵاتی کوردستان - دوای تێپەڕینی دووهەفتە بەسەر [ Zortir... 👁] ✖ ✖ 21 4 ✔ 99% ✍ H.B. 1-10-2019 9:05:46\n📅 14-10-2019 Rêkewt u Rûdaw\nرۆژی 6ەمی داگیرکاریی تورک بۆ رۆژاوا - داگیرکەری ت [ Zortir... 👁] ✖ ✖ 10 20 ✔ 99% ✍ H.B. 8-9-2019 21:29:55


ئایا قەیرانی سوتەمەنی لوبنان بە هاوکاری ئێران چارەسەر دەبێت؟ - هەواڵەکانی جیهانی ئیسلام\nئێران / ڕۆژئاوای ئاسیا / لوبنان / هەواڵ / یادداشت\nشه‌ممه 21 ئاب 21 - 09:13\nحەسەن نەسروڵڵا سکرتێری گشتی حزبوڵڵا، لە لێدوانێکیدا لە ڕۆژی عاشورا ڕایگەیاند: من بە ئەمریکییەکان و ئیسرائیلییەکان دەڵێم، کەشتی هەڵگری سوتەمەنی، کە لە ماوەی چەند کاتژمێری داهاتوو لە ئێرانەوە بەڕێدەکەوێت، لە ساتی بەڕێکەوتنی بەشێکە لە خاکی لوبنان.\nئەم لێدوانانەی حەسەن نەسروڵڵا کە بۆ دوژمنانی بەرخۆدان گرنگن و هەمیشە بە شێوەی راستەوخۆ تەماشای دەکەن، وای لە لایەنە سیاسییە جیاوازەکانی لوبنان و نێودەوڵەتی کرد تا بیرێکی ئەم بابەتە بکەنەوە، چونکە ئەگەر قەیرانی سوتەمەنی لوبنان بە هاوکاری ئێران چارەسەر بکرێت و هەر وەک جارانیش بەرخۆدان (حزبوڵڵا) فریای خەڵکی لوبنان بکەوێت و قەیرانی سوتەمەنی چارەسەر بکات، ڕۆژئاواییەکان و لایەنەکانی دیکە لە لوبنان رووبەڕووی رەخنە دەبنەوە.\nلەلایەکی ترەوە پیلانەکانی دژ بە ئێران و بەرخۆدان لە لوبنان شکست دەهێنێت، چونکە گەلی لوبنان هەنگاوە دۆستانەکانی ئێران بەکردەوە دەبینێت و بەڵێنەکانی بەتاڵی لایەنە ڕۆژئاواییەکان ئاشکرا دەبن.\nبۆیە دوای قسەکانی حەسەن نەسروڵڵا، باڵیۆزی ئەمریکا لە لوبنان بە خێرایی ڕایگەیاند کە لوبنان پێویستی بە سوتەمەنی ئێران نییە چونکە زۆربەی تانکەرەکان چاوەڕێی بەتاڵکردنەوەی سووتەمەنی دەکەن!\nدوو کۆمپانیای تۆتال و کۆراڵ هەروەها لە ڕاگەیێندراوێکی بەپەلەدا ڕایانگەیاند کە چاوەڕێی کەشتیە نەوت هەڵگرەکانیان لە دەرەوەن و بەم نزیکانە کێشەی بەنزین چارەسەر دەبێت!\nسەعد حەریری هەروەها ووتی: ئەو ڕاگەیاندنەی نەسروڵڵا لەبارەی هاتنی کەشتییە ئێرانییەکان بۆ لوبنان، ئەو وڵاتە دەباتە ناو ململانێی ناوخۆیی و دەرەکییەوە.\nئەم کاردانەوانە گوشاری لایەنە ڕۆژئاواییەکان بۆ هەڵوەشاندنەوە یان دواخستنی ناردنی سوتەمەنی ئێرانی نیشان دەدات!\nپرسیار ئەوەیە ئایا قەیرانی سوتەمەنی لوبنان کە تایبەت نیە بەم چەند رۆژ و چەند هەفتەیەوە، بۆچی لایەنە ڕۆژئاواییەکان دوای قسەکانی حەسەن نەسروڵڵا تازە بیریان لە چارەسەرکردنی قەیرانی سوتەمەنی ئەم وڵاتە کردەوە؟\nزایۆنیستەکان لێدوانەکانی حەسەن نەسروڵڵایان دەربارەی کەشتییە ئێرانییەکە کە ووتبووی لە ساتی بەڕێکەوتنی دەبێتە بەشێک لە خاکی لوبنان، لێدوانێکی هەڕەشە ئامێز بۆ ئیسرائیلیان زانیوە کە نیشانەی فراوانی و بەهێز بوونی تواناکانی حزبوڵڵای لوبنانە.\nئەم هەنگاوەی ئێران ئاماژە بەوە دەکات کە جارێکی تر کۆماری ئیسلامی ئێران هەنگاوی ناوە بۆ یارمەتیدانی خەڵک و حکوومەتەکانی ناوچەکە و بە پێچەوانەی لایەنە ڕۆژئاواییەکان بە ئاراستەی سەقامگیری و ئاسایشی ناوچەکە هەنگاو دەنێت.\nشایانی باسە، لوبنانییەکان لە سۆشیال میدیا بە بڵاوکردنەوەی پۆستەر و وێنەی کەشتییە ئێرانییەکە بە هاشتاگی #سفینهالوعدالصادق و #شکرا_ایران پێشوازییان لەو هەنگاوە و ستایشی حزبوڵڵا و ئێرانیان کردووە.


کوردیپێدیا - وەرزش\n🔤 وەرزش | پۆل: وشە و دەستەواژە | زمانی بابەت: 🏳 کوردیی ناوەڕاست\nوەرزشت، جووڵەی لەش بۆ بەهێزبوونی بەدەن و چالاکبوونی لەش.\nفەرهەنگی ئاڤێستا - ئامادەکردن و نووسینی: بابان سەقزی\n1. 👁 بیبلۆگرافیای بڵاوکراوە وەرزشییەکان (1985-2012)\n2. 👁 پرۆگرامی پەروەردەی وەرزش بۆ پۆلی دەیەمی ئامادەیی\n3. 👁 پوختەیەک لە مێژووی وەرزش\n4. 👁 پێوانە و هەڵسەنگاندن لە زانستی پەروەردەی وەرزشی\n5. 👁 تەندروستی وەرزشوانان\n6. 👁 رێبەری تەندروستی وەرزشوانان\n7. 👁 رێبەری رۆژنامەوانی وەرزشی\n8. 👁 فۆلکلۆری یاری و وەرزشی نەتەوەی کورد\n9. 👁 فەرهەنگی وەرزشی (ئینگلیزی کوردی عەرەبی)، (عەرەبی کوردی ئینگلیزی)\n10. 👁 فەرهەنگی وەرزشی ئینگلیزی-عەرەبی-کوردی\n11. 👁 گەنجینەی وەرزش\n12. 👁 لەشساغی و چارەسەری وەرزشی بنەماکانی پزیشکی وەرزش\n13. 👁 میدیای وەرزشی\n14. 👁 میدیای وەرزشیی کوردی\n15. 👁 نەخشەڕێی وەرزش؛ پەسەندکراوی کۆنفراسی وەرزش ولاوان، هەولێر (15-16/ 5 / 2008)\n16. 👁 وەرزش بۆ قوتابخانەکانی سەرەتایی\n17. 👁 وەرزش و تەندروستی\n18. 👁 وەرزشنامە - وەشانی 2ەم\n19. 👁 وەرزشی فەلسەفە\n20. 👁 وەرزشەکانی ئیرۆبیک و دابەزینی کێش بۆ پیاوان و ئافرەتان\n21. 👁 کار و چالاکییەکانی وەزارەتی وەرزش و لاوان لە ساڵ نیوێکی تەمەنیدا 2006/2007\n22. 👁 کاروچالاکییەکانی وەزارەتی وەرزش و لاوان لە کابینەی پێنجەمی حکومەتی هەرێمی کوردستان\n23. 👁 کورتە مێژوویەکی وەرزش و ئۆلۆمپیک\n🌐 زمان - شێوەزار: ئاڤێستا\n➕ ئەم بابەتە لەلایەن: (هاوڕێ باخەوان)ەوە لە: Sep 14 2011 3:03PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Apr 27 2021 8:02PM باشترکراوە\n📷 فایلی وێنە 1.0.1 42 KB Apr 27 2021 8:02PM هاوڕێ باخەوان


دوای 16ی ئۆكتۆبەر دانراوندوو لافیتە لە زانكۆی كەركوك مشتومڕ دەنێتەوە - Kirkuknow\nدوای 16ی ئۆكتۆبەر دانراون\nدوو لافیتە لە زانكۆی كەركوك مشتومڕ دەنێتەوە\nكەركوك، 2018، جیاوازی نێوان لافیتەی عەرەبی و هاوشێوەكەی بە چوار زمان لەسەر بڵەخانەی كولێژی ئاداب فۆتۆ: كەركوك ناو\nفراس حەمدانی – كەركوك\n“زانكۆی جێی خوێندنی خوێندكارانی نەتەوە جیاوازەكانە، باشترە لافیتەكان بە زمانی هەر چوار پێكهاتەكەی كەركوك دابنرێت، پێویستە بەیەكسانی سەیری هەموان بكرێت” جەعفەر نەجم وای وت.\nئەو خوێندكارە تەمەن 23 ساڵە، ناڕازی بوو لە دانانی دوو لافیتەی ناونیشان بەسەر دوو كۆلێژی زانكۆی كەركوكەوە، ئەوەش تەنیا بە یەك زمان.\nچەند مانگێك لەمەوبەر، دوو تابلۆی ناونیشانی نوێ بۆ هەردوو كۆلێژی ئاداب و كارگێڕی و دارایی زانكۆی كەركوك بە زمانی عەرەبی دانران، لەكاتێكدا خوێندكارانی كورد و توركمان و كریستیانیش لە هەمان شوێن دەخوێنن، بۆیە ئەو پرسە مشتومڕی لە پارێزگاكە دروستكرد.\nشوان داودی، پەرلەمانتاری عیراق لە فراكسیۆنی یەكێتیی نیشتمانیی كوردستان بە (كەركوك ناو)ی وت “ئەو وێنانەی لە تۆڕە كۆمەڵایەتیەكان بڵاوبونەوە و دەركەوت تەنیا پشت بە زمانی عەرەبی بەستراوە بۆ نوسینی دوو لافیتەكە، پێشێلكاری دەستوریی و یاساییە، چونكە عەرەبی و كوردی دوو زمانی فەرمین”.\nجەختیكردەوە لەوەی بەوهۆیەوە ناڕەزایی دەگەیەنێتە سەرۆكایەتی ئەنجومەنی نوێنەرانی عیراق.\nئەو دوو لافیتەیە، لە دوای روداوەكانی 16ی ئۆكتۆبەری ساڵی رابردووەوە دانراون، كاتێك هێزە عیراقییەكان گەڕانەوە بۆ كەركوك و پێشمەرگە كشایەوە، بەهۆی بارگرژییەكانی نێوان هەولێر و بەغدا لە ئەنجامی ریفراندۆم.\n“بابەتی لافیتەكان كاردانەوەی جیاوازی بە دوادا هاتووە، بەڵام من هیوادارم زانكۆ تایبەت بێت بە خوێندن و تەداخولی سیاسەت نەكات”، فانە عەبدوڵا (20 ساڵ) كچە خوێندكاری زانكۆكە بۆ (كەركوك ناو) وای وت.\nهەروەها ئەحمەد عەتیە (21 ساڵ)، خوێندكاری هەمان زانكۆ ناڕازییە لە لافیتەكان و دەڵێت “كەركوك بۆ هەمو دانیشتوانەكەیەتی، موڵكی تەنیا كەسێك نییە”، داوایكرد چاو بەبابەتەكەدا بخشێنرێتەوە.\nئیدارەی پارێزگای كەركوك لە ساڵی 2008دا، بڕیاریدا تابلۆ و ناونیشانی فەرمانگە حكومیەكان بە چوار زمانی عەرەبی، كوردی، توركمانی و سریانی بنوسرێن، وەكو هەنگاوی یەكەمی پێكەوەژیانی ئاشتییانە لە شارەكە.\nمەعد عاسی، بەرێوەبەری راگەیاندنی سەرۆكایەتی زانكۆی كەركوك رەتیكردەوە ئەو لافیتانەی بە یەك زمان نوسراون جێگەی تابلۆی سەرەكی ناونیشانەكە بگرنەوە، بۆ (كەركوك ناو) رونیكردەوە ئەو لافیتانە بۆ ناوەوەیە و تابلۆی سەرەكی لە دەرەوەیە و بە چوار زمان نوسراوە.\nكەركوك، 2018، لافیتەی زمانی عەرەبی گەورەترە لەو لافیتەیەی بە چوارزمان دانراوە لەكۆلێژی كارگێڕی و دارایی فۆتۆ: كەركوك\nهاوكات عەمران جەمال، راگری كولێژی ئاداب جەختیكردەوە تابلۆ و لافیتەی سەرەكی نەگۆڕدراون، دوو لافیتە بە چوار زمان لەبەردەم كۆلێژەكەدا هەن و لافیتە نوێیەكان، تەنیا بۆ رونكردنەوەی ناونیشانەكەیە و هیچی تر.\n(كەركوك ناو) سەردانی هەردوو كولێژەكەی زانكۆی كەركوكی كرد، دەركەوت ئەو لافیتەیەی تەنیا بە عەرەبی نوسراوە لە قەبارە و رونیدا زیاتر دەركەوتووە بەراورد بەو تابلۆیانەی بە چوار زمان نوسراون.\nلافیتە گەورەكە بە زمانی عەرەبی لەسەر باڵەخانەی كولێژی ئاداب دانراوە بەڵام ئەوەی بە وار زمانە بە دیواری دەرەوەی كولێژەكەیە.\nنەجیب ئەحمەد، راگری كۆلێژی كارگێڕی و ئابوری بە (كەركوك ناو)ی وت “ئێمە لافیتەی سەرەكی كولێژەكەمان نوێ كردۆتەوە كە بە چوار زمان نوسراوە و دەتوانن سەردان بكەن و بیبینن، هەروەها یەكێكی ترمان داناوە بە عەرەبی تەنیا ناونیشان”.\nبەپێی بەدواداچونەكانی (كەركوك ناو)، ئەو لافیتەیەی بە عەرەبی نوسراوە لەسەر دەرگای سەرەكی كولێژی كارگێڕی و دارایی دانراوە و دوو ئەوەندەی قەبارەی ئەو لافیتەیەیە كە بە چوار زمان نوسراوە و لەسەر دەركای كۆلێژ دانراوە.\nنەجیب ئەحمەد دەڵێت ئەو لافیتەیەی بە چوار زمان نوسراوە وشەكانی بچوكن بۆیە یەكێكی تریان بە وشەی رونتر و گەورەتر داناوە.\nمشتومڕەكان دانانی ئەو دوو تابلۆی ناونیشانە لە زانكۆ لەكاتێكدایە، ئیدارەی كەركوك سەرەتای ئەمساڵ بڕیاریدا كاربكرێت بە دانانی تابلۆ و لافیتەی ناونیشانی فەرمانگە حكومییەكان بە چوار زمان، لە پێناو پاراستنی پێكەوەژیانی ئاشتییانە لەنێوان هەموو پێكهاتەكاندا.


بەوێنە، بارانی بەلێزمە و لافاو هاتووچۆ لە شارێكی عیراقدا لەگەڕدەخات – تۆڕی میدیایی خەڵک\n2020/02/20 - 7:00 PM\nبەهۆی بارانی بەلێزمە لە شاری موسڵ، جوڵەی هاتووچۆی ئۆتۆمبێل لە شەقامەكانی ئەو شارەدا لەگەڕكەوت.\nبەپێی ئەو وێنانەی لەلایەن میدیاكانی عیراقەوە بڵاوكراونەتەوە”شەقامەكان لە شاری موسڵ نوقمی لافاو بوون و جوڵەی هاتووچۆ لەگەڕكەوتووە، هاووڵاتیان و خوێندكارانی زانكۆش ناچاربوون بەنێو ئاودا كە چەند سانتیمەترێك لەسەر ڕووی زەوی بەرزبۆتەوە بەهۆی بارانی بەلێزمەوە،بەپێیان بچنە سەر كارەكانیان”.\nپێشتر كەشناسانی عيراقى باسیان لە بارینی بارانی بەلێزمە كردبوو لە شارەكانی بەسرە و میسان و واست و دیالە و سلێمانی و هەولێر و دهۆك و نەینەوا، پێشبینیشیان كردبوو بارانبارین لەمشەودا لەو شارانە رابوەستێت و ئەگەریش هەیە لە سلێمانی بەردەوام بێت.\nباران بارينعيراقكەش و هەوالافاوموسڵهەرێمی كوردستان\nیەكێتی وەبەرهێنەران؛ هەر وەبەرهێنەرێك پێناس نوێ نەكاتەوە ناتوانێ بەشداری كۆنگرە بكات\n2020/04/01 - 12:20 PM\nبەرێوەبەرایەتی گشتی كەشناسی و بومەلەرزەزانی هەرێمی كوردستان لە ڕاگەیەنراوێكدا ئاماژە بۆ ئەوە دەكات، لە 24 كاتژمێری ڕابردوودا زۆرترین باران لە ناوچەی زاخۆ سەر بە پارێزگای دهۆك بە بڕی 9 ملم باریوە.\nبەپێی ئامارەكانی كەشناسی هەرێم، زۆرترین بارانی ئەمساڵ لە ناوچەی بەرزنجەی سەر بە پارێزگای سلێمانی بە بڕی 1252.6 ملم باریوە.\n2020/03/31 - 12:15 PM\nبەرێوەبەرایەتی گشتی كەشناسی و بومەلەرزەزانی هەرێمی كوردستان لە ڕاگەیەنراوێكدا ئاماژە بۆ ئەوە دەكات، لە 24 كاتژمێری ڕابردوودا زۆرترین باران لە ناوچەی چوارتا سەر بە پارێزگای سلێمانی بە بڕی 38 ملم باریوە.


گواردیۆلا داهاتوی خۆی یەكلا دەكاتەوە\n6/12/2019 8:51:00 PM 11314 جار خوێندراوەتەوە\nلەگەڵ ئەوەی دەنگۆی پەیوەندی كردنی گواردیۆلای ئیسپانی راهێنەری یانەی مانچستەرسیتی بە یانەی یۆڤانتۆسەوە لە تەواوی جیهاندا بڵاوبۆتەوە، بەڵام ئەو راهێنەرە راستی ئەو بابەتە ئاشكرا دەكات و وەڵامی ئەو دەنگۆیانە دەداتەوە.\nلە لێدوانێكی رۆژنامەوانیدا پیپ گواردیۆلای راهێنەری یانەی مانچستەر سیتی وتی.. ماوەیەكە لێرەو لەوێ دەبیستم كە باس لە پەیوەندی كردنی من دەكرێت بە یانەی یۆڤانتۆسەوە، بەڵام ئەو دەنگۆیانە تەنها پڕو پاگەندن و من هیچ گفتو گۆیەكم لەگەڵ ئیدارەی ئەو یانەیە ئیتاڵیە ئەنجام نەداوە.\nپاڵەوانی ئەم وەرزەی پریمەرلیگ وتیشی.. ماوەی گرێبەستەكەم لەگەڵ یانەی مانچستەر سیتی دوساڵی ماوە و لێرە ئاسودەم و هەست بە دڵخۆشی دەكەم و بە دڵنیاییەوە تا كۆتایی گرێبەستەكەم لێرە كار دەكەم و هەرگیز داوای رۆیشتنم نەكردوە لە یانەكەم.\nلە ماوەی رابردودا زۆرینەی رۆژنامەكانی ئەوروپا باسیان لەوە دەكرد كە گواردیۆلا بە نهێنی لەگەڵ یانەی یۆڤانتۆس كۆبۆتەوە، بەڵام لەگەڵ ئەوەی گواردیۆلا ئەو دەنگۆیانە رەتدەكاتەوە لای خۆشیانەوە یانەی یۆڤانتۆس لە چەند رۆژی رابردودا ئاشكریان كرد كە یانەكەیان هیچ پەیوەندیەكی لەگەڵ گواردیۆلا نەبەستوە.\n#گواردیۆلا #لێدوانی راهێنه‌ر #یۆڤانتۆس


کاڵ KALL: 2011\nخەمی ڕۆژانە، کانوونی یەکەم ٢٠١١\nپێنجشەممە ٢٠١١.١٢.٢٩ شۆڤێنییەت بەکوردی..!\n↙ لە کوردستانی باکوور و لەنێو قوتابخانە سەرەتاییەکاندا، هەموو رۆژێک سەرەتای دەستپێکردنی وانەکان، سروودی نەتەوەی تورکی شۆڤێنی، (بەختەوەرم کە تورکم). بە مناڵان دەڵێنەوە. مامۆستایەکی کورد کۆمێنتی لەو بارەیەوە ئەوەیە: ئێمە هەموو ڕۆژێک درۆ فێری مناڵان دەکەین، چوونکە ئەوانە تورک نیین کوردن.\nئەمە جۆرێکە لەناڕەزایەتی، ئەلتەرناتیڤی ئەوەیە: گەر بەزمانی کوردی بخوێنن مانای دوورکەوتنەوەیە لە درۆ. بەڵام خوێندن بە کوردی لەو پارچەیە، گریمان گۆڕا و بوو بە کوردی. ئایا شۆڤێنییەتی تورکەکان نامێنێت؟ یان هەمان تاس و هەمان حەمام دەبێت، بەڵام ئەمجارەیان شۆڤێنییەت بە زمانی کوردی دەوترێتەوە و بڵاودەکرێتەوە! کە هیچ مەترسی لەوی پێشوو کەمتر نییە بەڵکوو ترسناک ترە!\nئەزموونی کوردستانی باشوور لە سەردەمی داگیرکاری عەرەبەکان، ئەو بۆچوونە بەدرۆدەخاتەوە، خوێندن بەزمانی دایک هەبوو، بەڵام سیاسەت و ئەدەبیاتی شۆڤێنی لە ناو دووتوێی کتێبەکاندا پڕپڕ بوو! لە خوێندنگاوە پەڕیبووە بۆ ناو گۆرانی و مۆسیقا، هەموو بیرمانە ڕۆژانە سروودی (سەدام زێڕە)یان دەدا بە گوێی خەڵکیدا.\nکەواتە دەبێت وێڕای داواکردنی خوێندن بە زمانی دایک، داوای گۆڕینی هەموو ئەو پەرەگراف و دیدە شۆڤێنیانەی کە لە مەنهەجی خوێندندا هەیە. خوێندن بەکوردی قوڵکردنەوەی شۆڤێنییەت دەبێت، گەر ئەو پەرەگرافە شۆڤێنیانە لانەبرێت و نەگۆڕێت بۆ دەربڕینی مۆدێرن کە لەسەر بنەمای جاڕنامەی مافی مرۆڤ ڕۆنرابێت.\nسێشەممە ٢٠١١.١٢.٢٧ ئارامی بۆ کریستیانەکان لە هەرێم نەما..!\n↙ ئەو ڕاپۆرتە زۆر دروست نییە، کریستیانەکان و ئەوانەی کە نائیسلامن هەمیشە نیشانە و ئامانج بوون. ئەو ڕۆژنامەنووسە جەنابی ئەوە نازانێت کە لە زاخۆ بەر لە ماوەیەک لەمەوبەر چی ڕوویدا، هەموو دوکانی ئەو غەیرە دینانەی کە خواردنەوە کحولییەکان دەفرۆشن سوتێنرا و تاڵان کرا. بۆیە ئەوە درۆیەکی گەورەیە کە بووترێت ڕۆژهەڵاتی ناوەڕاست بەتایبەتی هەرێمی کوردستان بۆ کریستیان ئارامە و شوینی حەوانەوەیە. زانیارییەکانی ناوخۆی وڵات وا دەڵێن لەدوای ڕووداوەکەی زاخۆوە کۆچ بەرەو هەندەرانی ئەو کریستیان و ئێزدی و .. زۆرتر بووە.\nجا واباشترە مەسعود بارزانی مەدالیاکەی کە لە ئیتاڵیا لەسەر ئەوەی داڵدەی کریستیانەکانی عێراقی عەرەبی داوە، یەکێک لە کەنیسەکان پێیان بەخشی، لێی بسەندنەوە. گرێنتی نییە بەوەی ئەوە دووبارە نەبێتەوە. بەڵی ئەگەر ئەو کارە بە پیلان دابنرێت بە تیریک دوو نیشانە شکا. ئەمە دەمانبات بۆ قسەکردن لەوەی ڕووداوەکە بە دوکانی مەیفرۆشییەکان دەستی پێکرد.\nئایا بەشێکی زۆری خەڵکی دەڤەرەکە و پارتە سیاسییەکان بەتایبەتی یەکگرتوو و پارتی لە خاڵی دژایەتی کردنی ئێزیدی و کریستان و کاکەیی و..هاو نەزەر و هاوبەش نیین؟ یەک دیدگا کۆیان دەکاتەوە ئەمان ئیسلام و ئەوان شتێکی تر. بۆیە لەم نێوەدا مەیفرۆشان کە غەیرە ئاینن زەرەریان کرد و لەداهاتووشدا زەرەر دەکەن. ئەمە لایەنیکی مەسەلەکەیە نەک هەموو.\nبۆ بینینی گرتە ڤیدیۆیی ڕاپۆرتە هەواڵی کەناڵی تەلەفیزیۆنی بی بی سی فارسی بەناونیشانی (اقلیم کردستان، مأمن مسیحیان عراق) کلیکی ئێرە بکە.\nسێشەممە ٢٠١١.١٢.٢٧ گۆڕینی دەستوور و یاساکان پێویستترە..!\n↙ ڕۆژنامەی تەرەفی تورکی دەڵێت: سەرەرای قسەی وەکیلێکی سەرۆکوەزیرانی تورکیا، کە پەیمانی دابوو ئەو کوردانەی کە بە تۆمەتی هاوکاریکردنی گرووپە یاخییە ڕادیکالەکان کە سەر بە ڕێکخراوە جەماوەرییەکان، گیراون، دەتوانن بەزمانی کوردی وەڵام بدەنەوە.\nدادگا دەڵێت: با ئەو کاربەدەستە قسەی خۆی بکات، ئێمە گوێی پێنادەین، لەبەر ئەوەی خاڵێک لە یاسادا نییە باسی ئەوە بکات تاوانباران بە زمانی خۆیان لە دادگاکاندا بدوێن و وەڵام بدەنەوە.، تەنها زمانی تورکی فەرمییە.\nکەواتە کوردانی ناوخۆی کوردستانی باکوور، بۆ نەهێشتنی ئەو بەربەستە یاساییانە دەبێت چی بکەن؟ ئەگەر لە هەموارکردنەوەی دەستووردا کارێک بۆ ئەو خاڵە نەکەن، ئازاد بوونی زیاتری زمانی کوردی کرمانجی دواتر دەکەوێت. واباشترە قسەی سەرزارەکی سیاسییەکان لە خشتەیان نەبات و دادێکیان نادات، وەک ئەو پەیمانانەیە وایە کە ئەمەریکییەکان دەیدەن و داویانە بە سیاسییە کوردەکانی کوردستانی باشوور، نووسراو نییە و دیکۆمێنت نەکراوە.\nدووشەممە ٢٠١١.١٢.٢٦ عێراقی عەرەبی، هاوکێشەیەکی بێ یاسا..!\n↙ چاودێرانی بێگانە پێیان وایە کە هەم سیاسییە ئاینزا سونی و هەم شیعییەکان، تا ئێستا دەستبەرداری ئامرازی تووندوتیژی نەبوون، بۆیە پێدەچێت ئەمیان یان ئەویان لە قۆناغێک لە قۆناغەکاندا کە کارە تووندوتیژییەکان وەک ئێستا بەرز دەبنەوە، یەکتر تاوانبار دەکەن، ڕاست و دروست بێت. ئەمەیش ناڕۆشنی و فەوزاو هەرجومەرجێک دەخولقێنێت، کە ناتوانرێت و ئاسان نابێت قسەی ستاندار لە بارەی دۆخ و هاوکێشەی سیاسی عێراقەوە بکرێت.\nیەکشەممە ٢٠١١.١٢.٢٥ گەندەڵی لەسەرەوە ولەخوارەوە..!\n↙ وەرە سەرت گوایە لە نوخبەی کۆمەڵگای کوردی نەئاوسێ! ئەم نەفەرە بەحساب ڕۆژنامەنووسە (کارزان کەریم)، جەنابی کارمەندی فرۆکەخانەیشە، خوا دەیزانی چی تریشە؟!. وەک گۆرانیبێژ هەردی سەلاح بەر لە چەند ساڵ لەمەوبەر دەرکەوت کە مووچەی پۆلیسی نهێنی ئاسایشیش وەدەگرێت! کاری ئۆپۆزسیۆن و میدیای ئازاد و سەربەخۆ ئەوەیە ئەو جۆرە گەندەڵیانەیش ئاشکرا بکات.\nهەواڵەکە وەک لە ماڵپەڕی ڕۆژنامەی ئاوێنەدا هاتووە.\nلەبەروێزی ئەم تێکستەی سەرەوەدا: بەڵێ دۆستێکی تر بەنامە هەمان بۆچوونی هەبوو وام وەڵام دایەوە:\nئەوانە پیاوی پارتی و یەکێتین، زەلامیان هەیە لە چەندەها شوێن خۆیان نووسیوە و مووچە وەردەگرن. ئەوە گەندەڵییە.\nڕەگی گەندەڵی لە کوردستان لە ژێرەوە لەناو خەڵکەکەدا زۆر زۆرە، تۆ دیقەت بدە لەم ڕۆژانەدا کەناڵی ئێن ئار تی ڕاپۆرتێکی لەسەر گەندەڵی و واستە و واستەکاری لە سەر سەرەگرتنی لای دکتۆر بڵاوکردەوە!!\nهەر ئەم گەندەڵییەشە وای کردووە وڵاتەکە پێشنەکەوێت. گەندەڵی لە خوارەوە و سەرەوە حەشر دەکات!\nمام جەلال و مەسعود بارزانی شتیکیان بەسەر هات و کەوتنە تەنگانەوە بکەوینە شانامە هۆنینەوە بۆیان. بیرمان بچێت کە چییان بەخەڵک کردووە.\nخۆ ڕۆژنامەنووس بەتایبەتی ئەوانی بەسەربنەوە غەرقی ناو دەسەڵات بوون، چەندەها مووچە وەردەگرن، جاسووسی بەسەر خەڵکانی ترەوە دەکەن. تەقویییەتی مانەوەی دەسەڵات دەکەن! بەهەر شێوەیەک بێت دەسەڵات بەتایبەتی پارتی جوان دەکەن.\nمەبەستی لەوە نییە کە فڵان قابیلی پشتیوانییە یان نا، گرتنەکە بەو شێوەیە و هەڵوێست لەسەری، مەسەلەیەکی ترە.\nبەڵکوو لەو خاڵەوە دەربڕینەکانم سەرچاوەیان گرتووە کە مەسەلەی گەندەلی میللی و شاراوەیە! هەر تاکێکی هەرێمی کوردستان دوور نیین لێی و بۆ ماشینەوەی موڵکی گشتی ئازان.\nکە تەنگیشیان پیهەڵدەچنرێت ئەوا هەوڵ ئەدەن بیکەن بە مەسەلەیەکی سیاسی و گوایە هەوڵی ئاشکرا کردنی گەندەڵیان داوە..ئەوە کۆمیدیایە و گاڵتەجاڕییە. بەڵام بەکورتی و مسک خیتام، سەیری وەڵامی ئەم ڕۆژنامەنووسە بوێرە بکە، ئەو کات باشتر لەو جۆرە کەسانەی تێدەگەیت:\n.... ئەگەرنا، من ئەیانناسم ئەوانەی بەو جۆرە وەرئەگرن و ئەخۆن و ئەدزن.. چیڕۆکی ئەوان هەر زۆر گاڵتەجاڕییە و پیاو شەرم ئەکا هەر باسیان بکا..\nهەینی ٢٠١١.١٢.٢٣ ئایا پەرلەمانی هەرێم قڕکردنی ئەرمەنەکان دەناسێنێت؟!\n↙ دوای ئەو بڕیارەی پەرلەمانی فەرەنسا کە لە بەرژەوەندی ئەرمەنەکان دەریان کرد، حکومەت و بەشی زۆری ڕۆژنامەکانی تورکیای بە خۆیەوە سەرقاڵ کردووە، فێیان لەخۆ هێناو دەستەواژەی سەیری وا بەکار دەهێنا، گەر یەکێک نەزانێت و نەیانناسێت دەڵێت چەند تورکەکان چەند میللەتێکی زووڵم لێکراو و گوناحن! هەر وەک کوردەکانی باکوور یان وەک پەناهەندەکانی ئەورووپا لەبەرانبەر دیاردەی ڕاسیزم، خۆ پیشان دەدەن!! بەمەیش درێژە بە کەرێتی و کەلەپووتی خۆیان دەدەن. بەوەی چۆن دانیان نا بە قڕکردنی ڕووداوی شاری دەرسیم، ئاوایش با دان بە قرکردنی ئەرمەنەکان بنێن. بەڵام پێدەچێت بەربەستی هزری ئایینی یەکێک لە خاڵەکان بێت وا بکات ئامادە نەبن دان بە جینۆسایدی ئەرمەنە کریستیانەکاندا بنێن!\nڕەجەب تەیب ئەردۆگان ١٩٥٤ جەهالەتی زیاتری خۆی لەم خاڵەیشدا نیشان دەداتەوە، لەسەر ئەو بڕیارەی پەرلەمانی فەرەنسا دێتە ئاستێکی زۆر نزم خەسلەتی ڕاسیزم و هەستی ئەنتی ئیسلام، جینۆسایدی عەرەبە جەزائیرییەکان دەداتە پاڵ فەرەنسییەکان! ڕوو دەکاتە سارکۆزی دەڵیت با باوکت بۆت بگێڕیتەوە و بڵی ئێوە چییان لە جەزائیر کردووە. بەمەرجێک زانیارییەکەی نادروستە، وەک فەرەنسییەکان وەڵامیان دانەوە.\nنيكۆڵا ساركۆزییش ١٩٥٥ بە خوێن ساردییەوە ئاوا وەڵامی دەداتەوە:\nباشترە هەموو دەوڵەت و حکومەتێک بە ڕابردووی خۆیدا بچێتەوە و هەڵیبسەنگێنێت. وانەی کەس دانادەین، هەروەها وانەی کەسیش قبووڵ ناکەین. ڕێز لە دیدی هاوڕێیانی تورک دەگرین. تورکیا دەوڵەتیکی گەورە و حەزارییە، بەڵام پێویستە ئەوانیش ڕێز لە دیدمان بگرن.\nئۆرهان پاموک ١٩٥٢ نووسەری بەناوبانگی تورکی، خاوەن خەڵاتی نۆبڵ بۆ ئەدەبی ساڵی ٢٠٠٦، لە سەرەتای ساڵی ٢٠٠٧ دا دەبێتە یەکێکە لەو کەسانەی کە ڕووداوی کوشتنی بەکۆمەڵی ئەرمەنەکان (١٩١٥ بۆ ١٩١٧) کە لەلایەن تورکە حوسمانییەکانەوە ئەنجامدراوە، بە پرۆسەی جینۆساید قڕکردنی دەزانێت و دەناسێت. بەو هۆیەوە کەوتە بەر هەڕەشەی ناسیۆنالیستە تووندڕەوەکان ناچار تورکیای بەجێهێشت.\nژمارەیەکی دی لە نووسەر و ڕۆژنامەنووسانی تورک ڕێچکەی نوسەری گەورەیان گرت و لە بەیاننامەیەکدا دانیان نا بەو قڕکردنەکەدا. ئەگەر ئەدیب و نووسەران بە زەمیری ڕاستەقینەی میلللەت دابنرێت، ئەوا ئەوان ئازایەتی خۆیان پیشاندا و نواند میللەتی تورک ئەستۆی پاککردۆتەوە. بەڵام پارت و سیاسییە بەحساب ژیرەکانیان ئامادە نیین ئەو مەداڵیا پڕ بایەخە لە یەخەی خۆیان بدەن و دانی پیا بنێنن ئاو بکەن بە ئاگرەکەدا کە هەردەمەی لەگەڵ حکومەتێکدا تێک دەچن، و شەڕی دبلۆماسی لەسەر دەکەن!\nبەڵام ئایا بەڕاست کێشە مێژووییەکان کە زۆر زۆرن لەم گۆشە و ئەو گۆشەی دنیا ڕوویانداوە و ئەنجام دراوە، نموونەی وەک ئەنفاڵ لە کوردستانی باشوور، جوولەکەکان لە ئەڵمانیا، ئەرمەنەکان لە تورکیا و... هتد. کاری دەوڵەت و کەسایەتییە سیاسییەکانە، چارەسەری بکەن؟ یان ئەوە کاری میللەت و کەسایەتییە تایبەتمەندەکانی ئەو بوارە، بەتایبەتی مێژوونووسانە کە یەکلای بکەنەوە؟ ژمارەیەک پێیان وایە ئەو لووتژەنینانەی سیاسییەکان هەر عەیب و شوورەییە، لە نرخ و بەهای کارەساتەکان دەهێنێتە خوارێ و کەم دەکاتەوە. دەبێت میللەت خودبەخود خۆی ڕێگا نەدات و خۆی کۆنترۆڵ و سانسووری زاتی دروست بکات، فڵان و فیسار ڕێگا بەخۆیان نەدەن ئینکاری جینۆسایدەکان بکەن.\nوا پەرلەمانی ئیسرائیلیش هاتە بانی، پرۆژە بڕیارێکیان پێشنیار کردووە تا پرۆسەی قڕکردنی ئەرمەنەکان بە جینۆساید بناسرێت، بەو پێیە بێت ئەمان دەبنە ٢٥هەمین دەوڵەت کە دان بەو قڕ کردنەدا دەنێن. ئیتر تورکیا با هەر لەورگی خۆی بدا.\nهەینی ٢٠١١.١٢.٢٣ ڕۆشنبیران کام مێتاڵن...!\n↙ بۆچوونێک هەیە، دەڵێت لە هەر یەکێکماندا بەتایبەتی ڕۆشنبیر و کەسایەتییەکانی نزیک لەو کایەیە، رەگێکی دیکتاتۆری و خێلەکی و بنەماڵەیی و .. تێدایە و هەیە.\nدەربرینی هاوشێوەی وا هەبووە و هەیە .. ئەوەی وتراوە گریمان لە ڕۆژهەڵاتدا بوونی هەیە، کە زیاتر کلتووری تووند و تیژی کۆنترۆڵی زۆر لە کایەکانی ژیان کردووە. ئەی بۆ کۆمەڵگا ڕۆژئاواییەکان ئەوانیش هەموویان نا، بۆ نموونە وڵاتانی ئەسکەندنافییە کە بە وڵاتی خۆشگوزەران دادەنرێن و ناسراون.. بەوەی کە ڕێژەی دیکتاتۆرییەت و خۆزاڵ کردن لەچاو وڵاتانی تر و کلتووری تردا کەمترە. کە هەر لە قۆناغەکانی دایەنگا و باخچەی مناڵانەوە، بەگیانی لێبووردەیی و ئیعتمادکردن بە نەفس و خود و...، ڕادەهێنرێن، چی؟\nنموونەی وەک ئیتالیا و ئیسپانیا و یۆنان و ڕووسیایش هەیە. کەسێکی وەک دۆستۆفسکی لە وڵاتێکی وەک رووسیا ژیاوە دیکتاتۆرییەتی تا زاڵ بووە، نەفی کردنی بۆ سیبریا یەکێک لە حوکمە تووندەکان بووە. بۆیە زیاتر بە ئێستاشەوە نزیکە بە ڕۆژهەڵاتی ئیستبدادی.\nچوارشەممە ٢٠١١.١٢.٢١ دەبڕینە پیسەکان...!\n↙ دیقەت بدەن: کوردی مەرد لە باکوری کوردستان، چەند ناونیشانێکی سەیرە! بەراست کوردی مەرد هەیە؟ مەرد بە چ مانایەک؟ لە چ دیدێکەوە؟ دەکرێت وا لێک بدرێتەوە کە تەنها لەوێ لەو پارچەیە کورد مەردە!! کوردەکانی پارچەکانی تر نامەرد و شتێکی تر بن؟!!!.. یان تەنها چەکدارەکانی پێ کە کە و ڕێکخراوەکانی ئەو پارتە و ئەو پەرلەمانتارانەی لەم گرتە ڤیدیۆییەدا دیارن مەرد بن و باقییەکەی وەک ئەم گۆڤاری شەقام دەڵێت نامەردن! کەواتە زووربەی کوردی کوردستانی باکوور ئەو سیفەتە ناشیرینە دەیان گرێتەوە، چوونکە سیاسی نیین!\nمەرد بوون تەنها لە سیاسەتدا نییە، مەردەکان لەکایەکانی تری ژیان زۆرن. بۆیە وا باشترە بۆ جارەکانی تر ئەو دەربڕین و وشانە کە ئیهانەتئامێزان بەکار نەهێنرێن.\nدایلۆگ لەگەڵ هاووڵاتییەکدا:\nژمارەیەک لە باشوور هەن وەک کۆنە شیوعییەکانیان لێهاتووە ، لە مۆسکۆ باران بباریایە ئەمان لە چلەی هاویندا لە کوردستان چەتریان هەڵدەدا!\nدەڕبینی شاری سلەیمانی پایتەختی ڕۆشنبیرییە لە ئەنجامی ململانێ لە نێوان شارەکاندایە بۆیە ئەوەیش نادروستە. قسە لەسەر جۆری دەبڕینەکەیە. ئەگینا خەڵکی بەهەڵوێست و ئازا و پڵنگ و هەڵۆ و لەهەموو شوێنێکدا هەس.\nنا ئەسڵەن زۆر سەقەتە، ئەوە وەک کافر و باوەردار بە دەربڕینە ئاینییەکە وایە، دەکرا وشەیەکی تر بوایە کە حەساسییەت دروست نەکات. لایەنێکی تر ئەوەیە ژمارەیەک لە باشوورییەکان خۆیان ون کردووە، وا دەزانن باشووری و ڕۆژهەڵاتیەکان هیچ سەروەرییەکیان نییە غەیری ئەوانەی باکوور نەبێت! ئیتر ئەوانیانیان لێدەبێت بە قارەمان و مەرد و هەزار وەسفی تر!\nلە لاپەڕەی فەیسبووکی گۆڤاری شەقام دا ئەو ناونیشانە بۆگرتەیەکی ڤیدیۆیی کە هی یەکدوو کەسایەتی کوردانی باکوورە، دانراوە. تکایە بۆ بینینی کلیکی ئێرە بکە.\nدووشەممە ٢٠١١.١٢.١٩ پەرلەمانتارێکی ئازا و هەڵوێستێکی...!\n↙ پەرلەمانتار عەبدوڵای مەلا نوری (فراکسیۆنی بزووتنەوەی گۆڕان) ڕۆژی شەممە ١١.١٢.١٧ لەلاپەڕەی فەیسبووکەکەیدا لەسەر داخوانییەکی فازیل میرانی کە وتبووی مغامەرە بە نێچیرەوان بارزانییەوە ناکەین بۆ بەدەستەوە گرتنی دووبارەی پۆستی سەرۆکوەزیرانی حکومەتی هەرێمی پارتی و یەکێتی.\nئەو بەرپرسەی پارتی تەقەی لە یەکێتی و ئۆپۆزسیۆن کردووە، لە یەکێتی بەوەی کە سەردەمی حکومەتی (دکتۆر بەرهەم ساڵح) ئەوان پڕ کێشە و ناسەرکەوتوویان هەبووە.. ئۆپۆزسیۆنیش بەتەوژمی لیبرالی وئیسلامییەوە، لە دۆخێکی ناجێگیردان، هاوکات پەیامی ئەوەیان پێدەدات، وەرن لەگەڵ ئێمە لە حکومەتدا بەشدار بن.\nپەرەمانتاری ناوبراو، لە وەڵام بە فازیل میرانی تێکستێکی نووسیوە بە ناونیشانی: پارتی مغامەرە بەخەڵکی کوردستانەوە دەکات، بەڵام بە نێچیرەڤانەوە ناکات. بەلای ناوبراوەوە باشترە کەسایەتییەکی بەهێزی وەک نێچیرەوان دابنرێت، ئەگیانا ئەوەی پارتی دەیکات گوایە بەلای بەڕێزییانەوە لە بەرژەوەندی باڵای خەڵکی کوردستان و برۆسەی چاکسازیدا نییە!! (..لە سەروى بەرژوەندیە باڵاکانى خەڵکى کوردستانەوەن بەڵام راستى ئەوەیە هیچ بوار و پرسێک لە چاکسازى گرنگتر نیە بۆ هەرێم... وا دیارە پارتى... موغامەرە بەخەڵکى کوردستانەوە دەکات... عەبوڵای مەلا نووری /لاپەڕەی فەیسبووک)\nسەیرە پەرلەمانتارێک لە هۆڵی پەرلەمان بەدەنگی بەرز و لەبەرچاوی کامێراکان بە سەرۆکی پەرلەمان (کەمال کەرکووکی) کە هەموو دەزانیین لە خوین زەردەکانە، بڵێت: خۆت حیزبەکەت دیکتاتۆرن، ئەم قسە و دەربڕینانەی لەچی؟!!\nدەکرێت پەیڤینەکانی فازل میرانی بەجۆرێکی تر لێبدرێتەوە، وەک وەڵامدانەوە یان نیشانەی ئەو فشارە بێت کە لەدوای ١٧ی شوبات دواتر ڕووداوەکانی دەڤەری باهدینان و هەوڵی هێزە ئۆپۆزسیۆنەکانەوە کرایە سەریان، بەتایبەتی پارتی.\nلە ناڕەزایەتییەکاندا یەکێک لەو ڕەخنانەی کە لەو پارتە دەگیرا، ئەوە بوو چۆن دەبێت بنەماڵەیەکی دەستڕۆیشتوو وەک بارزانییەکان، هەموو پلەوپایە باڵاکانی (حکومەت سەرۆکی هەرێم مەسعود بارزانی + سەرۆکوەزیران نێچیرەوان بارزانی) لەوان بێت و داگیری بکەن؟؟ هەموو بیرمانە هەزارەها واژوو کۆکرایەوە بۆ دەست لەکارکێشانەوەی مەسعود بارزانی.\nجا ئەو قسانەی فازڵ میرانی جۆرێکە لە بەگدانان و پاشەکشەکردن، بەبیانووی بێبنەمای ئەوەی گوایە مغامەرە بە نێچیرەوانەوە ناکەن، هاوکات ئەوە نازکردنە بەسەر خەڵک بەگشتی\nسەیرم لێدێت پەرلەمانێکی ئازا بە ناوی بەرژەوەندی خەڵکی کوردستان دەیەوێت هەیمەنەی ئەو بنەماڵەیە درێژەی هەبێت وهەر بمێنێت دووبارە نێچێروان بارزانی ببێتەوە بە سەرۆکوەزیرا!!؟؟ هاوکات ئەمە پەیامێک دەدات یان وا دەخوێنرێتەوە، بەڵی پارتی حکومەتی پێشووی ئێوە باش بووە و حکومەتکردنیش هەر لەخۆتان دێت!!\nپەرلەمانتار عەبدوڵای مەلا نووری هەر لەم دایلۆگەدا دەزانێت ئەو دەربڕینانەی پێشووی هەڵە و نادرست بووە بۆیە دێت بۆ قەرەبووکردنەوە، پێچدەکاتەوە و ئەلتەرناتیڤی هەڵبژادنی پێشوەخت دەخاتە ڕوو: (.. ئه‌گه‌ر پارتی شان نەخاته ژێر به‌رپرسیارتی وه‌رگرتنه‌وه‌ی حكومه‌ت ئه‌وا ڕێگای دروست ئه‌وه‌یه ئاماده‌سازی ته‌شریعی و ته‌نفیزی بكرێت بۆ ئه‌نجامدانی هه‌ڵبژاردنێكی نه‌زیهی پێشوه‌خت.. ماڵپەڕی ڕۆژنامەی هاوڵاتی/ ڕۆژی ١١.١١.١٩)\nناونیشانی لاپەرەی فەیسبووکی پەرلەمانتار عەبوڵای مەلا نووری\nیەکشەممە ٢٠١١.١٢.١٨ ئەو کاتەی خانمێک ئازایانە لەبەردەم کامێرا حیجابی ئیسلامی فڕێ دەدات\n↙ بەداخەوە ئەم حاڵەتانە زۆر کەمن یان ئەوەتا تێشکی ڕاگەیاندن لەسەری نییە و لاوازە. لایەنگرانی ئیسلامی سیاسی بۆ خۆیان چالاکترن! بۆ نموونە یەکێک بە هەر هۆیەکەوە بێت دەبێت بە ئیسلام و لە ئاینەکەی خۆی هەڵدەگەڕێتەوە دەیکەن بە هەڵا بەمەیش فەرزی هەقانییەتی ئایینی خۆیان بەسەر ئایینەکانی تردا دەدەن!\nهەر ئەوان هەرگیز باسی ئەو ژمارە زۆرە لە خەڵکی بە ئایین ئیسلام ناکەن کە دەبن بە کریستیان یان ئاتائیست و.... پێدەچێت ئەم حاڵەتە ناوازەیە یەکێک بێت لە دەسکەوتی ڕاپەڕینەکانی بەناو بەهاری عەرەبییەوەیە..\nهێندەی زانراوە کەناڵەکە سەر بە گروپێکی ئایینی کریستیانەکانە بە زمانی عەرەبی پەخش دەکات. لە تابلۆی یەکەمیدا و لە قسەی خانمەکەیشدا دەردەکەوێت کە کریستیان بووە، بۆ ماوەی پێنج ساڵ بۆتە ئیسلام و چۆتە سەر ئەو ئایینە، لە دوای بەدەستهێنانی چەند بەڵگەنامە کە دەیانخاتە ڕوو و باش لە ئایینی ئیسلام گەیشتووە، دووبارە هاتۆتەوە سەر ئایینی یەکەمی، وەک دەڵێت بەهۆی قووڵبوونەوەی لەو ئایینە گەیشتۆتە قەناعەت کە حیجاب بۆ ژنان لەو ئایینەدا وەک زیندانێک وایە، بۆیە لە خۆی دەکاتەوە و ئەو بڕیارەی داوە.\nمانایەکی دی دەکرێت لەم چاوپێکەوتنەدا بەدەست بهێنرێت ئەوەیە: شەڕی نێوان ئایینەکان بەهۆی هەڵپەی ئیسلامەکانەوە بۆ کۆترۆڵکردن وا دەکات، باوەڕدارانی تری ئایینەکان بەتایبەتی کرییستیانەکان، وەڵامیان هەبێت و ململانێی تووند دەست پێبکات و گەرمتر بێت. کوردانی ئەورووپانشین هەست بەو مەترسییە بە ڕوونی دەکەن.\nشتێک گرنگە پێویست باس بکرێت، مەسەلەی دەرکەوتنی پرچ و کەزییەی خانمانە لە نێو ئایینەکاندا، کابرای پێشکەشکار ئاماژەی پێدەدات کە لە ئایینی کریستیانەکاندا و لە دەقە پیرۆزەکانیاندا باس لە قەیدوبەندێک ناکرێت کە وەک لە ئایینی ئیسلامدا هەیە و ژن دەبێت سەری داپۆشێت و کەزییەی بەدەرەوە نەبێت. ئەمەیش دەمانگەڕێنێتەوە بۆ زانستی بەراوردکاری نێوان ئایینەکان، تا بزانیین کامیان لە کامیان کراوەترن و کامیان لاسایی ئەوی تری کردۆتەوە و کامیان... هتد.\nشەممە ٢٠١١.١٢.١٧ هەژموونی فلان گەل و حیزب و دەربڕینەکان!\n↙ ڕۆژی پێشمەرگەی کوردستانی ڕۆژهەڵات کە زیاتر هێندەی زانراوە هی حیزبی دیموکراتی ئەو پارچەیەیە. ئەو ڕۆژە لە هەموو ئەو خەباتکارانەی کە بەجۆرێک لە جۆرەکان بەشداریان کردووە و پێشمەرگە بوون پیرۆز و جێی شانازی و سەربەرزیە. بەڵام ژمارەیەک لە کەسایەتییە دەرکەوتووەکانیانی ئەو پارچەیە بەمەبەست یان بێ مەبەست دەنووسن: ڕۆژی پێشمەرگەی کوردستان! کێشەکە و کێماسییەکە لێرەدایە! ئایا باشتر نییە لە دەربڕینەکەدا وردتربن؟ ئایا مەبەست لە کام کوردستانە؟ یان مەبەست لە کام ڕۆژی پێشمەرگەی فڵان پارتییە؟ گەر لۆجیکیانە بڕوانیین چەند کوردستان هەیە و لەهەر یەکەیاندا چەند تەوژمی سیاسی هەیە، ناکرێ بەهۆی هەلومەرجی سەخت و داسەپاوەوە کە بەسەر هەر گەلێک لەو گەلانە سەپاوە، هەر پارتێک بێت و بۆنەیەک لە بۆنەکان بکاتە بۆنەی گشتی و نیشتمانی بێ ئەوەی رێکەوتی هەموو لایەنەکانی تر و خەڵکی لەسەر بێت.\nکەواتە ئەو گشتگیرییە وا لێکدەدرێتەوە و دەخوێنرێتەوە کە ئەو پارتە یان ئەو گەلە دەیەوێت هەژموونی خۆی بەسەر پارت و گەڵانی تری کورد زاڵ بکات، کە بڕوا ناکەم کەسی کراوە قبووڵی دەربڕین و کارێکی وا بکەن. باشترین ڕێگایەک بۆ دەربازبوون لەو دۆخە لەبەرچاوگرتنی ئەزموونی سیاسی هەنووکەیی کوردستانی باشوورە، کە لە بەرانبەر زاڵی بنەماڵە و یەکدوو پارت خەڵکەکە وەگیان هاتوون\nڕۆژی پێشمەرگە، ڕێکەوتی ١٧ی ١٢ی ١٩٤٥ بەرانبەر ٢٦ سەرماوز، بۆ ڕیزلێنان لەو ڕۆژەی کە لە کۆماری مهاباد بۆ یەکەمجار ئاڵای کوردستان هەڵکراوە و بەرزکراوەتەوە.\nپێنجشەممە ٢٠١١.١٢.١٥ لێکترازان وەک وانەیە بۆ بەئاگاهاتنەوە!\n↙ دەمێک بوو گوێمان لە جیابوونەوەی و لێکترازانە یەک لە دوای یەکەکانی ناو گرووپە چەپە خۆ بە ڕادیکاڵزانەکانی فارسەکان نەبوو، کە بەردەوام کڵاویان ناوەتە سەر بەشێک لە چەپەڕادیکاڵەکانی هەرێمی کوردستان، پرسیار ئەوەیە تا کەی چەپە ڕادیکاڵە کوردەکان عەقلی خۆیان بە خەسار دەدەن و دەدەنە دەست ئەوان!! بەمەرجێک ئەوانە ئاوارەی ئەورووپان، بەڵام ئەمان خۆیان خانەخوێن و خاوەن ماڵن و لەنێو جەماوەردا بە گۆشتوخوێنەوە کار دەکەن و هەڵدەسووڕێن.\nئەگەر کۆن بەهۆی گەمارۆی سیاسی و ئابووری ناچار بوون ئیلهام لە فارسەکان وەربگرن، بیان کەن بە خوای خۆتان و هەر خەریکی ئەشهەدو بن و وەک پلیس قسەکانی ئەوان بە پراتیک بگەیەنن! ئێستا بەهۆی بەهاری بەناو عەرەبییەوە، هاوکێشەکە گۆڕاوە و دەرگا ئاوەڵاترە بۆ پەیوەندی نێونەتەوەیی لەگەڵ چەپەکانی ئەو دەوڵەتە عەرەبیانە. بەڵام ئەزموونی تاڵ لەگەڵ فارسەکاندا لەبیر نەچێت و بەرچاو بێت و نەبنە داشی دامەی ئەمانیش، بەڵکوو نەک یاریزان بەڵکوو ڕابەریەتی کردنیان لە پێناو بەرزی هەرێم کوردستان و کەسایەتی خۆتاندا.\nڕۆژی پێنجشەممە ٢٠١١.١٢.١٥ لە بەیاننامەیەکدا حزبی حکمەتیست کە پارتێکی چەپە بەشێک لە فارسە ئاوارەکانی ئەورووپایە، ٥ کەس لە ئەندامانی مەکتەبی سیاسیان جیابوونەوەی خۆیان ڕادەگەیەنن.\nچوارشەممە ٢٠١١.١٢.١٤ دێوجامە!\n↙ عارف قوربانی، لە وتارێکیدا بە ناونیشانی: لێ گەڕێین ئاگرەكە پەرەبسێنێ؟ ڕۆژی سێشەممە ٢٠١١.١٢.١٣ لە ماڵپەڕی (Aknews)دا بڵاوبۆتەوە. هاتووە بە جۆرێک لە جۆرەکان بۆ پارتی دەپاڕێتەوە، گوایە مەترسی دەرەکی هەیە، هاوکات ڕۆشنبیرانی لەم کێشەیەوە تێوەگلاندووە، بە ئاگرخۆشکەر تۆمەتبار و وەسفیان دەکات!\nئەو مەترسییە دەرەکییەی لە وتارەکەدا ئاماژەی پێدراوە، هەمیشە هەیە و هەبووە، بەڵام فاکتەری ناخۆیی بۆ فەرامۆش کردووە؟ پاش ئەو هەموو ئیهانەتەی لەلایەن پارتییەوە بە بزووتنەوەی گۆران و یەکگرتوو کرا، و لە شەڕی ناوخۆشدا بە یەکێتی کردووە. هێشتا بێدەنگ بن؟! هەر لە کۆنەوە کورد یەکەم بووە لە تێکدانی ماڵی خۆی، لەم سەردەمەیشدا ڕوو بەدەرەوە باسیان لە تەبایی و لە ڕێکخستنی ناوخۆی ماڵی کورد کردووە و دەکەن، ئەما لە پراتیکدا شتێکی تریان پیادە کردووە! ئەو جووت حیزبە هەمیشە لە بۆسەدان بۆ لێدانی ڕکەبەرەکانیان ئیتر بەشێوەی سیاسی و ئابووری و ... یان تووندوتیژی بووبێت.\nجا وا باشترە تەنها لەم کێشەیە (ڕووداوەکانی دەڤەری بادینان)دا، ئەو دیوجامە دەرەکییەی نووسەر قووتی کردۆتەوە، ئەبوایە بەپلەی یەکەم ڕووی دەمی لە پارتی ئینجا یەکێتی بێت، با بفەرموون تەنازول بکەن و لە برجە عاجییەکەیان بێنە خوارەوە، هەر ڕووداوێکی نەخوازراو ڕوو بدات کیانە سیاسییەکانی تر کەمترین بەرپرسیارێتییان بەر دەکەوێت. کەواتە ماڵێکی ئاوا وێران و لێکترازاو تووشی هەر ئاستەنگ و ئاشبەتاڵێکی تر ببێتەوە، غەیری پارتی و یەکێتی، لایەنی تر بەرپرس نییە.\nعارف قوربانی زۆر سادە دڵانە دەنووسێت:\nدەستكەوتەكانمان و ئەو ئومێد و چاوەڕوانییەی ئێرە و پارچەكانی تری كوردستان كە وەك خەونێك بەئێمەوەیان بەستووەتەوە...\nماوەیەک حکومەتە یەک لەدوای یەکەکانی جووت حیزب باسیان لە بە پراتیکە کردن و گواستنەوەی ئەزموونی حکومداری خۆیان بۆ عێراقی عەرەبی شیعە و سوونە دەکرد، بگوێزنەوە، وەک نموونەیەکی باڵای دیموکراسی!\nسەرئەنجام دەرکەوت ئەوانیش تەنها لەوەدا لاسایی کوردیان کردەوە، کە هەر حیزبە، کۆنترۆڵی شارێک و ناوچەیەک بکات و بکوژوببڕ خۆیان بن! ئەم ئاوازە تازە و کۆنە کە گوایە بەم ناکۆکییانەی نێوان پارتی و یەکگرتوو ئەزموونی کورد لەم پارچەیە بەر لێدانی هەمەلایەنە دەکەوێت! خەونێک کە کوردەکانی پارچەکانی تر بێرەوە هەیانە لەناودەچێت!\nنووسەری وتار، ئەوە لە بیر چووە کە کای کۆنی دە پانزەساڵ لەمەوبەر دووبارە و بەبا دەکاتەوە، چوونکە ئەو کات کوردانی پارچەکانی تر زۆر پۆزەتیفانە دەیانڕوانییە ئەزموونی کوردستانی باشوور! لەو پێناوەشدا هەموو توانای خۆیان بەتایبەتی ڕۆژهەڵاتییەکان خستە گەر.\nئەم جۆرە دەربڕینانە بەلای کوردانی پارچەکانی ترەوە، خودی ئەزموونەکە نەک بۆتە مایەی دڵ ساردی بەڵکوو قەشمەرجاری زۆریش. چوونکە لە ماوەی حوکمی کورددا، وێڕای بینینی هەزارەها کردەوەی ناشیرین کە لەگەڵ بنەماکانی مافی مرۆڤ و پێکەوە ژیانی مرۆڤی هاوچەرخ نایەتەوە، دەرهەق بە کوردانی هەرێم و پارچەکانی تر ئەنجامدراوە..\nئاخر ئومێد بە کێ؟ بە پارتی و یەکێتی؟ ئەوانە ئومێدکوژ و شەوەزەنگن، ئەوانە وێستگەی چاوەڕوانییەکانیشیان بە تیێنتی تەقاندۆتەوە، ئومێد و چاوەڕوانی خۆکوژی و سەراب زیاتر هیچی تری لێ سەوز نابێت.\n-: تەواوی وتارەکەی عارف قوربانی لێرەدایە\n- : هەمان وتار لە ماڵپەڕی سبەی دا\nسێشەممە ٢٠١١.١٢.١٣ مرۆڤی ئەو بوارە نییە!\n↙ مەسعود بارزانی، بەکارکردی لەمەو پێشی و تا ئێستایدا، پیاوی ئەو کار و ئەرکە (بەپشتیوانی یەكێتی ئەوروپا، بارزانی لە نەورۆزی ٢٠١٢دا دەوڵەتی كوردی رادەگەیەنێت) نییە. خۆ گەر گریمان موعجزە ڕوویدا ئەوا پشتیوانی خەڵکی لەگەڵ نابێت وەک کۆماری مهاباد، بۆیە سەرئەنجام دەبێتە ماڵ وێرانی و ڕێسراوەکەی تا ئێستا دەبێتەوە خوری..\nکام ئەورووپا، خۆیان تا ئێستا نەیانتوانیووە بەسەر کێشەکانیاندا زاڵ بن و یەکێتی ڕاگەیاندراوی ئەورووپی وا خەریکە بەهۆی قەیرانی دارییوە لێکدەترازێت. یان ئەوەتا ئەم هەواڵەیش دەچێتە خانەی ئەو بێهیواییەی کە کورد لە بەرانبەر ئەمەریکا هەیەتی و دەیەوێت بەمە قەرەبووی بکاتەوە و پەیامیک بێت لە ڕێگای ڕاگەیاندنەوە بیدات بە گوێی ئەمەریکا.. مایەی بەزەیین ئەوانەی هەواڵی وا بڵاو دەکاتەوە و ئەوانەیشی نالۆجیکیانە بیر دەکەنەوە و زیاد لە قەبارەی خۆی ئەو مرۆڤە دەبینێت.\nتەواوی هەواڵەکە بەداخەوە لە ماڵپەڕی گۆڤاری لڤیندا بڵاوبۆتەوە!\nیەکشەممە ٢٠١١.١٢.١١ خۆشی لە بێستانەکە دەلەوەڕێت!\n↙ ئەم کابرایە (دکتۆر مه‌حمود عوسمان)، زۆر دەپەیڤێت جا کە مرۆڤ زۆر دوا باش دەڵێت و خراپیش. لە بارەی ئەمەریکاوە دەڵێت: (... من ئومێدم نییه چونكه هیچ متمانه‌یه‌كم به ئه‌مه‌ریكا نییه، كورد هه‌ڵه ده‌كات ئه‌گه‌ر پشت به ئه‌مه‌ریكا ببه‌ستێت، هه‌روه‌ها زۆر هه‌ڵه بووه كه تا ئێستا به ته‌مای ئه‌مه‌ریكا بووه، چونكه له ناكۆكی نێوان هه‌رێمی كوردستان و به‌غدا به‌لای به‌غدا ده‌شكێته‌وه...) ئەم جەنابە نازانرێت کەی باسی ئەو خاڵە گەنەی تری ئەمەریکا دەکات کە لە دوای ساڵی ١٩٩١ ەوە کۆمەڵێک چەتە و سەرسەری و مشەخۆری ( پارتی و یەکێتی و ...) زیندوو کردەوە، تا دەسەڵات لە کوردستانی باشوور بگرنە دەست؟ بۆیە نایڵێت و نایدرکێنێت چوونکە ئەو هەلومەرجەی ئەمەریکا دروستی کردووە، خۆیشی لەبەری دەلەوەڕێت.\nسەرچاوەی هەواڵ، ماڵپەڕی پەیامنێر\nیەکشەممە ٢٠١١.١٢.١١ ڕۆژنامەنووسی کڕراو!\n↙ ئەم ڕاپۆرتە کە بە زمانی عەرەبییە، بەدواداچوونێکە بۆ ڕووداوەکانی چەند ڕۆژی ڕابردووی دەڤەری بادینان، جێی سەرنجە. بەڵام کەموکوڕی ڕاپۆرتەکە ئەوەیە یەک لایەنەیە، وەک ئەوە وایە ئەو ڕۆژنامەنووسە دەمی چەورکرابێت یان غەشیم بێت، چوونکە تەنها ئەوانەی هێناوەتە دوان کە بە جۆرێک لە جۆرەکان بەکرێگیراوی پارتین. باس لە سەلەفییەکان دەکات کەچی کەسێکیان نەدۆزیوەتەوە تا قسەیان بۆ بکات! یان یەکگرتووی ئیسلامی کە لایەنێکی کێشەکەیە و بەر لێدانی تۆڵە کەوتووە، ئەوانیش دیار نیین!!!! بەحساب ئەم کەناڵە ئەڵەمانییە و ئیعتباری هەیە!!!\nڕاپۆرتی ناوبراو لە ماڵپەڕی بەشی عەرەبی ڕادیۆ ئەڵەمان\nیەکشەممە ٢٠١١.١٢.١١ نموونەیەکی دانسقە!\n↙ خانم ئەمین، ژنێکی بەتەمەنی کوردی خەڵکی هەرێمی کوردستان- پارێزگای سلەیمانییە. ئەو وەک زۆر ژنی تر کە لە زیندانی وڵاتەکەی خۆی دەردەچێت و ڕزگاری دەبێت، هەڵومەرجی مرۆڤانەی بۆ دەرەخسێت و ژیانی دەگۆڕێت، ئیتر دەرووی لێدەکرێتەوە، بەهرە و تواناکانی بەدەر لە کاری ناوماڵ و بەخێوکردنی مناڵ و مێرد و کوڕ و کچەکانی دەگەشێتەوە و دەردەکەون. نموونەی ئەم جۆرە مرۆڤانە لە نێو ڕەوەندی کوردیدا زۆرن و بوونەتە مایەی شانازی بۆ خۆی و کەسوکار و کۆمەڵگا بە گشتی.\nدەقی چاوپیکەوتنی خام ئەمین لە کەناڵی تەلەفیزیۆنی بی بی سی فارسی\nدووشەممە ٢٠١١.١٢.٥ کوردی قسەزانی تێکستنەنووس!\n↙ نووسەری فینلاندی کریستینا کۆیڤونێن (١٩٥٥ز) وەک کوردناسێک لە بەرنامەی دووتوێ ی کەناڵی تەلەفیزیۆنی کەی ئێن ئێن ڕۆژی شەممە٢٠١١.١٢.٣ دا، وتی: خەڵکی کورد زۆر باش دەتوانن قسە بکەن، بەڵام توانای نووسینیان نییە.\nتێبینییەکی سەرنجڕاکێشە! ئایا ئەو کەلەبەرە تەنها کوردەکان پێوەی دەناڵێنن یان زۆرر میللەت و گەلی تر؟ بێگومان کۆمەڵگا دواکەتووەکان کە خوێندن و خوێندەواری باش گەشەی تیا نەکردووە، خوێندنەوە و نووسین نەبۆتە کلتوور و خەمی ڕۆژانە، بەپێچەوانەی دیدی ئەو خانمەوە هەر ئەوە نییە لە نووسیندا کۆڵەوار بن بەڵکوو لە قسە کردنیشدا.\nبۆیە دەکرێت بپرسین کام جۆر لە قسەکردن کە گوزارشت لە کایە هەمەڕەنگەکانی ژیان بکات، پێدەچێت کریستینا وەک لێکۆڵەرەوەیەک لە بوارێکی دیاریکراودا بەو ئەنجامە گەیشتبێت. ئەگینا گەر وردتری بکردایەتەوە بۆ نمونە لە بواری تەندروستی خودی مرۆڤەکانی پرسیاری بکردایە، بێگومان سەری دەتەقی بەسەری دۆخێکی تردا و ئەو قسەیەی قووتدەدایەوە گوایە کوردەکان قسەکەری باشن.\nلە ناو ئەورووپی و تەنانەت کوردەکانی خۆشماندا دەربڕینێکی هاوشێوەی وا لە بەرانبەر گەلانی عەرەبیدا باوە و هەیە بەکارهێنراوە، کە هەر دەڵێێت لە بۆق دەچن، بۆڵەبۆڵ و قیڕەقیڕکەر و زۆربڵێ و چەنەبازی بێکردار تەمەڵ و تەوەزەلن، پێدەچێت ئەو خانمە هەمان خەسڵەتیش بۆ کورد بەڕەوا زانی بێت!\nئێ خۆ ئەو دەربڕینەی نووسەر جۆرێک لە ڕاستی تێدایە، عەرەبەکان دراوسێ و هاوئایین و هاوسنوور و هاودەسەڵاتمانن، کەواتە بمانەوێت یان نەمانەوێت خووە باش و خراپەکانیان ئۆتۆماتیک دەپەڕێتەوە بۆمان!\nئەو خەسڵەتە وای لە کورد کردووە فیعلەن تێکستنووسی باشی تیا هەڵنەکەوێت، گەر هەمان بوایە لایەنی کەم وەک تورک و عەرەب و .. جارێک لە جارەکان خەڵاتی نۆبڵی ئەدەبیمان دەبردەوە.\nلەکاتێکدا هەلومەرج و کارەساتی گەورەی کورد بۆ نموونە کوردستانی باشوور ئەوەندە دەوڵەمەندە دەکرێت شاکاری ر زۆنایابی لێ بەرهەمبهێنرێت.\nهۆی نەبوونی تێکستنووسی باش ئایا بۆ کلتووری ئایینی یان چی دەگەڕێتەوە؟ بێگومان کلتووری ئایینی یەکێکە نەک هەموو، چوونکە دەبینین هەر لە مناڵییەوە خەڵک ڕادەهێنرێت بەوەی کە کتێب و نووسین و خەیاڵ جۆرێک لە جۆرەکانی درۆ و بوختان و کفر بێت! تەنها کتێبێک کە هەموو ڕاستییەکانی تێدایە و بە کۆتایی گەیشتووە و ئیتر نابێتەوە، قورئانی پیرۆزە. لە ترسی ئەوەی نەکا قورئان بێئەهەمیەت بکرێت و هەر کتێبێک دەربچێت دەبێتە مونافیسی ئەو، بەو هۆیەوە لە ئایین دوور دەکەونەوە! خەڵکیان تەوەلا کردووە لە کتێب و نووسین و خەیاڵ.\nبێ حیکمەت نییە کاتێک لەشکری ئیسلام بۆ غەزا ڕۆیشتوون و داویانە بەسەر هەر وڵاتێکدا بۆ نموونە میسر و ئێران، گەرماوەکانیان بۆ ماوەی شەش مانگ بە کتێب سووتاندن گەرم کردووە. کەواتە و ئیتر چۆن تێکست نووسێکی باشت تیا\nهەڵدەکەوێت کە هەر لە سەرەتاوە و لە مناڵییەوە بە کتێب بترسێنرێت!!\nپاشکۆ: ئەم دۆخە نەک کورد بەڵکوو سەرجەم ڕۆژهەڵاتی ناوەڕاست دەگرێتەوە. جا کورد لەو بوارەدا کە بڕوام وایە خێروبێری داگیرکەر و نەتەوەی سەردەست بێت بۆ مابێتەوە یان لێی وەرگرتبێت، هەموو هەوڵیان لەوەدا چڕ کردۆتەوە کە تێکستنووسمان نەبێت! لە مێژوودا گوایە ژمارەیەک زانان و دانای کورد هەبوون، بەڵام ئەوانە خزمەتیان بەوان کردووە.. دیقەت بدەن ئەو دۆخە بە ئێستایشەوە درێژەی هەیە، هۆی چییە سیاسییە کوردەکان پەیوەندییەکانیان سەرزارەکی و شەفەهی بوون، ڕێکەوتننامەکانیان بە دیکۆمێنت نەکردووە؟\n-: ههمان وتار لە ماڵپەڕی سبەیدا\nپێنجشەممە ٢٠١١.١٢.١ جۆرێک لە ڕەگەزپەرستی!\n↙ برادەرێکی عەرەبی عێراقی ئەمەی نووسیبوو: ئیسلامییە سیاسییەکان پێیان وایە ژنی بێگانە (زەردەشتی و یەزیدی و کریستیان و جوولەکە و ... ) لە چاو ژنی خۆماڵی بهێنن باشترە و بیانکەن بە ئیسلام ئەجری چاکەی زۆرترە و چوونە بەهەشت حاسڵ کردنە... چەند نووکەتەیەکی بێتامە..\nجا لەوە بێتامتر، دیقەت بدەنە تێکستی ئەم برادەرە کوردە موسڵمانەی کوردستانی باشوورە، دەنووسێت: ١٣ ملیۆن هاوڵاتی بیانی له ماوه‌ی ٣ ساڵ (٢٠٠٩-٢٠١١) دا له ٦ وڵاتی ئه‌وروپا (فه‌رنسا ـ ئه‌ڵمانیا ـ سوید ـ دانیمارک ـ به‌ریتانیا ـ سویسرا) بونه‌ته موسوڵمان. هاهاهاها جێی بەزەیین هاهاهاهاها..\nئیسلامییەکان یان هەر پەیرەوانی هەر ئاینێکی تر بۆیە جێی بەزەیین، لە ئامارێکی وادا جۆرێک لە موباڵەغە و قەبەکردن هەیە. ئەم جۆرە قسە و دەربڕینانە زیاتر هێزە ئیسلامییە ڕادیکالەکان بڵاوی دەکەنەوە و لەقاوی دەدەن.. لە هزری دژایەتی فڵان دین بەرانبەر فڵانی تر کە بە چاوێکی سووک دەڕواننە یەکتر و دوژمنایەتی یەکتر دەکەن و پەیرەوانی یەکتر بە کافر دادەنێن! ئەگیان ئەلتەرناتیڤی لەوە باشتر هەیە، ئەویش ژیانی هاوبەش لە نێوان مرۆڤەکان بەبێ ئەوەی ئەمیان بەجۆرێکی نزم لەوی تر بڕوانێت.\nلێکچوونێکی سەقەت یان چی؟\n↙ (سێ رەنگەکە یان هیچ شتێک) مەبەست لە رەنگی ئاڵای فەرەنسایە.. یەکێک لە دروشمەکانی فەرەنسییەکان لە سەردەمی ناپلیۆن دا بوو. دورشمی کۆنی بزووتنەوەی ڕزگاریخوازی کوردستانی باشوور، (کوردستان یان نەمان) بوو. جۆرێک نزیکی لە نێوان هەردوو دروشمەکەدا هەیە، تۆ بڵێی ناسیۆنالستە باشوورییەکانی ئەوسا، ئیلهامیان لە فەرەنسییەکان وەرگرتبێت و لەوانیان خواستبێت؟ ئەی بۆ وەک ئەوان (فەرەنسییەکان) کوردی ئەو پارچەیە وێڕای گەورەترین قوربانی لە چاو مێژووی هەموو پارچەکانی تردا، دەوڵەتی سەربەخۆی خۆی نییە و پێک نەهێناوە؟ یان ئەوەتا وەک تەنها دروشمی بێ ناوەرۆک وەریان گرتووە و هیچی تر؟! جێی داخە..\n↙ ڕۆژنامەی ستاری تورکی پێنجشەممە ٢٠١١.١٢.١ یەکێک لە مانشێتەکانی: ڕۆشنبیرانی کورد، پارتی ئاشتی و دیموکراتی نوێنەرایتیمان ناکەن. پێدەچێت تورکەکان بە ڕێچکەی وڵاتە دیکتاتۆرییە بێپەردەکانی عەرەبی وەک کۆنی سەدام و ... بڕوات، ئەگینا قسەی وا لە ڕێگەی ڕاگەیاندنەکانییەوە بڵاوناکاتەوە! سروشتییە پاش دەیەها ساڵ هەوڵیان داوە هەموو شتێکی نا تورکی بکەن بە تورکی کە هێشتا بۆیان نەکراوە، بەڵام لەبەر چەندەها هۆ و داسەپانی رەوشێکی نەخوازراو بەسەر تورکیا بەتایبەتی کوردستانی باکوور، ژمارەیەکی دیاریکراو لە دەوری ئەو حکومەتە و دامودەزگا فەرمی و نافەرمییەکانی کۆببنەوە. ئەوەیش مانای ئەوە ناگەیەنێت کە هێنانە قسەی ئەو نووسەرانە دەربڕی هەموو نوسەرانی تری کوردەکانی کوردستانی باکوور بێت. بە ئێستاشەوە لە کوردستانی باشوور بەوانەی نزیکن لە دەسەڵاتەوە ئیتر خۆماڵی یان بێگانە بێت، دەڵێن: جاش پێنووس(قەلەم) و سێبەر و سیخوڕ و بەکرێگیراو و...\nفي ديسمبر 02, 2011 ليست هناك تعليقات:\nخەمی ڕۆژانە، تشرینی دووهەم ٢٠١١\nچوارشەممە ٢٠١١.١١.٣٠ خرۆشانە جەماوەرییەکان، فرە رەهەندی!\n↙ ڕووداوەکانی باکووری کیشوەری ئەفەریقا و ڕۆژهەڵاتی ناوەڕاست، کە تا ئێستا بۆتە لابردنی ژمارەیەک لە دیکتاتۆرەکان، ناوی جۆراوجۆری لێنراوە، بەناوبانگترینیان بەهاری عەرەبییە، بەڵام لە تەنیشت ئەم ناوەوە ناوی تریش بەکار دەهێنرێت کە دەکرێت بووترێت ئەو ناوانەیش بە جۆرێک لە جۆرەکان گونجاون و لەلایەک لەلاکانەوە پڕ بە پێستی ڕووداوە گەورەکەیە.\nلەوانە بەهاری ئیخوان موسلمین و بەهاری ڕۆژهەڵاتی ناوەڕاست، و بەهاری شۆڕشەکان و ...\nئەرێ بەڕاست گەلۆ ئەم هەموو لەقەبە چییە؟ و چی دەگەیەنێت و چی پێ دەڵێن؟ دەلیلی چییە کە هەریەکە لەگۆشە نیگایەکەوە لێی دەڕوانێت و دەیخوێنێتەوە و ناوی بۆ دادەتاشێت؟\nهەموو ئەو ناوانە سەرچاوەکەی بۆ لێکدانەوە چین و توێژە سیاسی و ڕوونکابیرییەکان وەک چەپە ڕادیکاڵەکان و دەسەڵاتخوازانی وەک حیزبە فەرمانڕەواکانی هەرێمی کوردستان، و .... هەریەکەیان بیانووی خۆیان هەیە. ڕەشبینەکانیان دەڕواننە ئەنجامی یەکدوو دانە لەو خرۆشانە جەماوەریانە کە خەریکە بەرەو ئاراستەیەکی چاوەڕوان نەکرودا دەڕوات، گوایە خەڵک دەبێت کاڵەک بە ئەژنۆ بشکێنن، چوونکە خراپێکیان دەرپەڕاند لەو خراپتر جێی دەگرێتەوە!\nهەینی ٢٠١١.١١.٢٥ گەورەیی لە چیدایە؟\n↙ ڕۆژێک یاریزانی بەناوبانگی یاری گۆلفی ئەرجەنتینی (Roberto De Vicenzo ١٩٢٣) دوای وەرگرتنی چەکی پارەی یەکێک لە یارییە براوەکانی لەبەردەم زوومی کامێرای ڕاگەیاندنەکاندا، لە پارکی ئۆتۆمبێل تووشی خانمێک دەبێت، پیرۆزبایی لێدەکات، زۆر بە خەمبارییەوە ئەوە دەدا بە گوێیدا کە کورەکەی تووشی نەخۆشییەکی کوشندە بووە قابیل بەوەیە بمرێت، هیچ پارەش شک نابات بۆ چارەسەرکردنی.\nیاریزان لەژێر کاریگەری قسەی ئەو خانمەدا چەکی پارەکە دەکاتە دەستییەوە، دەڵێت:\nهیوای سەلامەتی چاکبوونەوە و خۆشی بۆ دەکەم.\nهەفتەیەک دوای ئەو ڕووداوە دۆستێکی دەبینیت، پێی دەڵێت دەزانی ئەو خانمە فێڵی لێکردوویت، کەسێکی قۆڵبڕ بووە، ئەو شووی نەکردووە و ئیتر مناڵی لە کوێ بوو!؟\nئەویش دەڵێت: مەبەستت ئەوەیە هیچ مناڵێکی نەبووە کە ڕووبەڕووی مەرگ بووبێتەوە؟\n-: بەڵی دەقیقەن وایە!\n-: هاهاها کەواتە ئەمە باش و خۆشترین هەواڵی ئەم هەفتەیەم بوو.\nبۆ ئامانەتی ئەدەبی، ئەم تێکستە وەرگێڕان و ئامادەکردنە لە زمانی فارسییەوە.\nچوارشەممە ٢٠١١.١١.٢٢ فەوزا حەشر دەکات؟!\n↙ گۆڤاری لڤین لەو ڕاپرسییەیدا پێدەچێت سەری لێتێکچوو بێت!!! لە خەیاڵی چەند دانەیەک لە بەڕێوەبەرانی وا دەزانن گەلانی کورد لە چوار پارچە یەکیان گرتووە و یەک حکومەتیان هەیە! بۆیە دەبینین ناوی کەسایەتی پارچەکانی تر بۆ خزاێنراوەتە ناوەوە؟؟!! ئایا گۆڤاری لڤین مەبەستی کەسایەتی کاریگەری کام لە کوردستانەکانە؟ دیارە لەبەر ئەوەی گۆڤارەکە لە کوردستانی باشووردا کار دەکات و دەردەچێت، بە پلەی یەکەم قسەی بۆ ئەو بەشە دیاریکراوەیە. لەوانەیە خەڵکانی پارچەکانی تر هەر بۆیان گرنگ نەبێت و بێئاگابن لە ڕاپرسییەکی وا و تێشنەگەن لە شێوەزار و ڕێنووسی کوردستانی باشوور. ئایا مەبەست لە وشەی کاریگەر چییە؟ ئاخر خواتان بێت لە چ بوارێکدا کاریگەری؟ سیاسەت کۆمەڵایەتی هونەری و ئەدەبی و ....؟؟!!! وردبینی لەم ڕاپرسییەدا کەمە، چوونکە تەنها کەسایەتییە سیاسییەکان دیاریکراوە!!\nخودایە ئەم هەموو فەوزایە چییە، بەربینی بە خەڵکی باشوور بە خوێندەوار و نەخوێندەوارەوە، گرتووە؟؟!!\nچوارشەممە ٢٠١١.١١.٢٢ بۆ ڕیش چوو سمێڵی نایە بان؟!\n↙ تۆزیک لەمەوبەر (ئێوارەی ڕۆژی دووشەممە ٢٠١١.١١.٢١) بەرنامەیەکی وتووێژ لە کەناڵی تەلەفیزیۆنی پەیامی کۆمەڵەی ئیسلامی کوردستانەوە بەناوی دیوی دووەم هەبوو. شۆرش ئه‌نور پێشکەشی دەکات، لەسەر ئیسلامییەکان. میوانەکان نووسەرێکی ئیسلامی و کابرایەکی سەر بە پارتێکی فەرمان ڕەوا بوون. لە درێژەی دایلۆگدا باس لە کەسێ کرا کە چەند ساڵ لەمەوبەر هێزێکی یەکێتی لە بازگەی تاسلوجە لێیاندا و بەو هۆیەوە گیانی لەدەستدا. بەرنامەکە بێکۆنترۆڵ و پڕ لەقیژە قیژ بوو. نووسەرە ئیسلامییەکە بەزمان و ئاوازی پارتی و یەکێتی هەوڵی دەدا وەک خانەخوێیەک گاڵتە بەوی بەرامبەری بکات و سووک وەک نەخوێندەوار و بێئاگایەک پیشانی بدات و تەنانەت وەک ئاسایش و پۆلیسی لێکۆلەرەوەی شوبهاند!! سەرئەنجام یەکێک لە مناڵەکانی کابرای ئیسلامی کە لە دایلۆگەکەدا ناوی هێنرا بوو، بەتەلەفوون هاتە سەر هێڵ و هەڕەشەی دادگاییکردنی لە کابرای سەر بە دەسەڵات کرد، گەر هاتوو داوای لێبووردن لە بنەماڵەکەی نەکات. بەڵام ئەو موسڕ بوو لەسەر قسەی خۆی و ملی نەدا. بەڵام نەیدەزانی بێئاگا لەوەی کە ئەو کەناڵە ئیسلامییە خستویانەتە ناو تەلەیەکەوە، کۆتاییەکە بە دادگا و داگاکاری دێت!!! چوو بۆ ڕیش سمێلیشی تێنا!!!!\nخودی بەرنامەکە لە ماڵپەڕی یوتوبدا\nماڵپەڕی تەلەفیزیۆنی پەیام لاپەڕەی بەرنامەی ناوبراو\nهەینی ٢٠١١.١١.١٨ پێ کە کە ئەنتی کوردی ڕۆژئاوا (سووریا)؟!\n↙ پێ کە کە خۆی لە ژێر تۆمەتی پشتگیری کردن لە ڕژێمی سووریا دووردەخاتەوە و گوایە ئەوە بوختانی تورکیایە بۆ ئەوانی دەکەن. لەکاتێکدا ئەو تۆمەتبارکردنە زیاتر لەلایەن کوردانی سووریاوە بووە و دەکرێت. لە هاوکێشەیەکی جالجالۆکە ئاسای وەک کێشەی سووریا، زۆر واردە، کە مادام تورکیا بەئاشکرا دژی حکومەتی سووریا کار دەکات، ئۆپۆزسیۆنی کوردی باکوور لە دژی ئەو سیاسەتەی حکومەتی تورکیا پێچەوانە بوەستنەوە، ئەگەر هاتوو لە زەرەری هاوزمان و نەتەوەکەشیان بێت!! مێژووی ئەو پارتە و پەیوەندی لەمێژینەی وای کردووە لە قەیرانەکاندا حکومەتی سووریا تۆراوەکانی خۆی ئاشت بکاتەوە کە پێ کە کە یەکێکیانە.\nلەلایەکی ترەوە ئەگەر ئەو تۆمەتبارکردنە دەورە خراپکارییەی ئەو هێزەی باکوور دەینوێنێت و لەشوێنی خۆیدا بێت؟ جێ پرۆتیستۆی گەورەیە.\nهاوکات هەر بۆ بیرهێنانەوە بۆچوونێک هەیە، پێی وایە تەنانەت پژاک کە باڵی ڕۆژهەڵاتی کوردستانی ڕۆژهەڵاتی ئەو پارتەیە، بە دەسیسە و لە ژێر ڕێنمایی ئێران دروست کراوە، یەکێک لە هۆیەکان و دافیعەکان پشت ئەو قوتکردنەوەیە، هەرچی زیاتر بێنرخکردنی پارتەکانی وەک کۆمەڵە و حیزبی دیموکراتە. بۆیە بینیمان لەم دواییەدا و لەمەسەلەی تۆپبارانی سنووری هەرێمی کوردستان، پێکەکە نەیشاردەوە کە پژاکی کڕ کردووە. جا لەهەر گۆرانکارییەکی گرنگ لە داهاتوو ڕووبدات، ئەو لیبۆکە بەهای نامێنێت. نازانم ماڵپەڕی وکیلیکس چۆنە تا ئێستا دیکۆمێنتەکانی ئەو مەسەلەیە ئاشکرا نەکردووە؟ یان ئەوەتا وەختی نەهاتووە جارێ ئەمەریکا ئیشی پێیانە.\nچوارشەممە ٢٠١١.١١.١٦ کەمی رەگەزی مێ بەتەنها لەناو بزووتنەوەی گۆڕان هەیە؟!\n↙ حەمەغەفوور، لەم وتارەیدا پەی پێبردنێکی باش و گونجاو کردووە، بەڵام وروژاندنی ئەو خاڵە، مەوقعییەتی ژنانە لە ناو بزووتنەوەی گۆڕان دا، کەمیێک کۆنە، لە دەرەوە و ناوەوەی ئەو تەوژمە باسکراوە، بەڵام هەردەم تازە دەبێتەوە، چوونکە وەک خۆی ماوەتەوە و بووە بەخاڵێک لاواز بۆ بزووتنەوەکە! هەرچەندە هەوڵدراوە چارەسەر بکرێت. ئەو کێشەیە بەتەنها سەروچاوی بزووتنەوەی گۆڕان ناگرێتەوە، یان ڕاستگۆتر و هەمەلایەنەتر بڕوانین بزووتنەوەی چەپ کە بەڕێزی خاوەن وتار یەکێکە لە هەڵسووڕاوانی لەمێژینەی، بەهەموو باڵەکانییەوە تەنانەت ڕادیکالەکانیشی بۆ باس ناکرێت، ئەگەر لە بزووتنەوە سیاسییەکانی تر خراپتر نەبێت بێگومان چاکتر نیین، هەرچەندە لافوگەزای زۆری پێوە لێدەدەن و هەمیشە لەدایلۆگیاندا بەرامبەر ئەوانی تر قووتی دەکەنەوە. کەواتە هۆی ئەسڵی پەراوێزخرانی ژنان تەوژمە سیاسییەکانە یان پێکهاتەی دواکەوتوانە و باوکسالاریانەی ئەو کۆمەڵگایانە؟\nدووشەممە ٢٠١١.١١.١٤ پارتە ئیسلامییەکان، کەی دەستبەرداری ئێران دەبن؟\n↙ پارادۆکسی پارتە ئیسلامییەکانی کوردستانی باشوور ئەوەیە، لەسەر ئایینزایی سوونین کەچی هاوکار و یارویاوەری کۆماری ئیسلامی ئێرانن کە سەر بەئاینزای دژ و نەیارە!! ئایا سوونە کوردەکانی هەرێم نەرمتر یان کراوەترن؟ تا بەو شێوەیە هەڵسووکەت دەکەن، جیاوازی لە نێوان سوونی و شیعەبووندا ناکەن؟ ئەگەر وا بێت و ئەوە سیاسەتیان بێت، جۆرێک لە شازی و دەگمەنی تا ئاستێکی باش ژیرێتی دەدات بە حیزبە ئیسلامییە کوردەکان!\nبەڵام نەزەرەکان بەرەو ئەوە دەچن کە زیاتر خۆژیان و بازرگانیکردن بێت وەک لەوەی شتێکی تر!! بە جۆرێکی تر کە لێکدانەوەیەکی کۆن و کلاسیکە دەووترێت ئێران هەرێمی کوردستان لەو لیستە ڕەشەیدایە، بۆیە هەرچەندە لە زۆر بار و ڕووەوە قازانجی زۆر دوای ڕاپەڕینی ١٩٩١ لەو قەوارەیە کردووە و دەکات، بەڵام هێشتا هەر بەڕەش و هەڕەشەی دەزانێت! بۆیە بەردەامە لە پشتیوانی کردنی ئەو تەوژمە ئیسلامیە سوونیانەی کورد! ئەمەیش لەو سیاسەتەوە سەرچاوە دەگرێت بۆ نەیارەکانی خۆی لە ئێستا و داهاتوودا هەردەم لەبۆسەدایە، ئامادەی هاوکاری کردنی شەیتانیشە، وەک دەبینرێت ئێران لەلایەن هێزە نێودەوڵەتییەکانەوە بەوە تاوانبار دەکرێت نەک یارمەتیدەری حیزبە سوونییە ئیسلامییەکانی هەرێم، بەڵکوو هاوکار و پشتیوانی تووندڕەوانی گرووپی ئەلقائیدەشە.\nیەکشەممە ٢٠١١.١١.١٣ بەدواداچوونی هەواڵێک\n↙ ئەو وەزیرە بەرەگەز کوردە (هوشیار زێباری- وەزیری دەرەوەی عێراق) نوێنەری عێراقی عەرەبی شیعە زیاترە وەک نوێنەری کورد!! هەرچی گیانی گۆڕانیش بێت لەو نەفەرەدا نییە، بۆیە هەڵوێستێکی وا چاوەڕوانکراو بوو. ئەگەر ئێران و عێراق لە پشتی سووریا نەبن؟ کێ دەبێت؟ دوو حکومەتی ئاینزای شیعە، هەر بۆیە ئەسەد و حکومەتەکەی تا ئێستا ماوەتەوە و بەرگری دەکەن.\nبەڵام ئەو وتەبێژەی لیستی هاوپەیمانی کوردستانی ڕاستر یەکێتی و پارتی؛یە، لە هاوکێشەی سیاسی و بنەماڵەییدا کێ گوێی لێدەگرێت و بەیدەقێکی زۆر سووکی وایە کەس حسابی بۆ ناکات. چوونکە لە بنەماڵەی فەرمانڕەوای زۆنی زەردی وەک مەسعود بارزانی نییە، ئەما جەنابی وەزیری کەتنکەر چەندی تریش قۆریان ئەنجامبدات و بنوێنێت، هەر لەسەرەوەیە و لە شوێنی خۆیدا دەبێت. بۆیە ئەم داخوانییەی جەنابی وتەبێژ خۆڵکردنە چاو زیاتر هیچی تر نییە.\nسەرچاوەی هەواڵ ماڵپەڕی ڕۆژنامەی هاوڵاتی\nهەینی ٢٠١١.١١.١١ جەناب فەسادی ئەخلاقی پێش و پاش ئەمەریکا هەبووە!\n↙ عەلى باپیر (ئەمیری کۆمەڵی ئیسلامی) ماستاوسارددەکاتەوە، لە ڕاگەیاندنی حکومی کۆماری ئیسلامییەوە ئاوا دەفەرمووێت: ئەمریکا لەهەر وڵاتێک بێت فەسادى ئەخلاقى بڵاودەکاتەوە!\nسەیرە کابرایەکی بە ناو سیاسی وا قسەیەکی ساویلکانە وا دەکات!!! لەهەموو سەردەم و کاتێکدا ئەو فەسادەی گوایە خێروبێری ئەمەریکایە و لەگەڵ خۆیدا دەهێنێت بۆ ئەم وڵات و ئەو وڵات، گەر یەک تۆز ڕاستگۆبێت هەر هەبووە و دەمێنێت، بەڵام لە هەر سەردەمەی بە جۆرێک بووە، بەرز و نزم بۆتەوە و کەم و زیادی کردووە بۆ هەر لەم جۆرە سیاسیانە نەبوو دەیانووت سەدام حسین سەرچاوەی هەموو جۆرە فەسادێکە. ئیتر خۆ گەر ئەمەریکا نەبوایە، ئەم بۆ دەیتوانی ئەو عەیش و نۆشەی کە ئێستا هەیەتی، بیکات. هەموو دەزانیین کێ هێناویەتی؟ ئەمەریکا نەبوو؟ دەبوایە لە جیاتی دەربرینی وا مەدح و سەنای بکردایە. ئەگینا دەبوایە هەتا هەزار ساڵی تر نەک عەلی باپیر بەڵکوو هاوسنفەکانی وەک مەسعود بارزانی و جەلال تالەبانی گۆرانی ئالیلیان لەو کێوانە بووتایە. بەڵام ئەم ئاوازە پێدەچیت لاسیایی کردنەوەی سیاسییە شیعە نمەک بەحەرامەکانی خوارووی عێراقی عەرەبی بکاتەوە، کە هیچیان لەبەرچاو نییە!\nسەرچاوەی هەواڵ، ماڵپەڕی گۆڤاری لڤین\nپێنجشەممە ٢٠١١.١١.١٠ ڕۆژێکی شاز!!!\n↙ +: دەزانن بەیانی چ ڕۆژێکە؟\n-: جا ئەوە پرسیارە؟ هەینییە! ئەو ڕۆژەیش بۆ موسڵمانان پیرۆزە و ڕۆژی جومعە و جەماعەت و پشوو و نانخواردن خۆش و بەتام و سەردانی سەرقەبران و خۆشەویستانە.\n+: نا ئەوانە هیچی نییە، بیرهێنانەوەی زۆر ئاسان دەبێت گەر یەک تۆز لێی وردبیتەوە، بۆ نموونە، لەو ڕۆژەدا ڕووداوێکی خۆش و ناخۆش و ترش و شیرینت بەسەر بێت، یان بەتەمابیت و بتەوێت بیکەیت، سڵمەکە و لێی مەپرگێنەرەوە. وەک دەزانن گەر دیقەت بدەنە ساڵنامە/کاڵێنتری تەلەفوونەکانتان بۆتاندەردەکەوێت و دەبینن ژمارە یەک زۆر دووبارە بۆتەوە، تەنها سفرێک و دوویەک بۆنتە درکی مەوزین، لە هەشت ژمارە شەشیان وەک یەکە، بەم شێوەیە:٢٠١١.١١.١١ بەهیواین سبەینێ خۆش بێت بۆ هەر یەکەتان..\nلە ١٩١٨.١١.١١ کاتژمێر ١١ ی بەیانی ڕاوەستانی شەڕی جیهانی یەکەم واژوو کرا.\nبرجەکانی کە لە ١١ ی سپتەمبەری ٢٠٠١ لە وڵاتەیەکگرتووەکانی ئەمەریکا لێدرا، لە ژمارە ١١ دەچێت. گەشتی ئەو فرۆکەکەیشی کە خۆی کێشا بە بورجەکاندا، ژمارە ١١ بوو.\nپێنجشەممە ٢٠١١.١١.١٠ کورتکردنەوەی دەستی هێزە چەکدارەکان\n↙ بەهۆی ئەو بارە نائاساییەی لە هەرێم و عێراقی عەرەبی سونە و شیعە خوڵقاوە، پێشمەرگە و هێزە چەکدارەکان بەشی شێری بودجەی وڵاتیان هەڵلوشییوە و بەردەکەوێت! کەچی هێشتا داوای زیاتریان بۆ دەکرێت!!! ئایا ئەم داوایە نابێتە هۆی ئەوەی درێژە بدرێت بەو بارودۆخەی کە بەشێکی زۆری هاوڵاتیان لێی ناڕازین و بەنەفرەتی دەکەن. گەر وا بڕوات لە داهاتوودا تەشبیه نەبێت هەرێمی کوردستان دەبێتە وڵاتێکی وەک تورکیا کە سەرباز و جەندرمە تا هەنووکە گونی گوندار دەردەهێنن. کاری زۆری دەوێت تا لە شوێنی خۆیان دایاننیشێنرێتەوە. ئەم جۆرە داوایانە (مووچەیان کەمە) و ئەم بەراوردکردکارییە (لەچاو هێزە چەکدارەکانی عەرەبی سونە و شیعەی ناوەڕاست و خوارووی عێراقی عەرەبی) گەر هەقیش بێت، قابیلی پشتیوانییە نییە، چوونکە بەڕاست هێزی پێشمەرگە و لق و پۆپەکانی دەکرێت پێیان بووترێت هێزی نیشتمانی لە کاتێکدا هەموو دەزانیین دابەشی و کەرتبووی پارتە فەرمانڕەواکانە و ئەوانن کۆنترۆڵیان کردووە!! لەباری تەکنیکییەوە ئایا ئەو هێزانە دەکرێت سیفەتی پیشەیی بە سەریاندا بسەپێت؟ بێگومان نەخێر، زیاتر لە هێزێکی میلیشیایی زۆر دواکەوتوو دەچێت، بەشێکی زۆری هاوڵاتیان ئەو ڕاستییە دەزانیین، وەک سەردەمی کۆنی عەرەبە بەعسییەکان، دواکەوتووترین تۆژاڵی کۆمەڵگا دەچنە ئەو دەزگا هەستیارەوە! کۆمەڵگای مەدەنیش بەم شێوەیە و بەم تەرزە کە لایەک لەبەرانبەر لایەکی تردا بەهێز بکرێت تا بێت دواتر دەکەوێت، بۆیە باشتر وایە دەستی ئەوانە کورتتر بکرێتەوە نەک درێژتر بکرێت.\nشەممە ٢٠١١.١١.٥ تێگەیشتن لە پەیامی هونەر\n↙ وێنەیەکی ئەنەلۆگ نەک دیگیتاڵی جیڤارا ١٩٢٨- ١٩٦٧ (Che Guevara)، ئەو کەسەی پاش ئەو هەموو ساڵە، خۆشەویستی جەماوەرە! بە جۆرێکی تر پیشاندراوە .. هاهاهاها هەموو شتتێک دەبێت.. مادام ئەو کەسەی ئەو وێنەیەی بەو شێوەیە کێشاوە، کە وەک سروشتی ئۆرژیناڵکە نییە، کەواتە هونەر و داهێنانە، ئەگەر وا نەبێت مانای وایە ڕووت و وشک و برنگ لە خەیاڵ! بەوێنەی پۆرتۆریتی کەسێتی فۆتۆگرافی پێناس و پەساپۆرت دێتە بەرچاو و هیچی تر. جیایی و نهێنی ئەم وێنەیە لەوەدایە بینەر دەجووڵێنێت و دەیانهێنێتە قسە، هەر یەکە بەجۆرێک.. ئیتر تێگەیشتنەکان بۆ هونەر جیا و جیاواز جۆراوجۆرن، لەوانەیە ئەم وێنەیە و هاوشێوەی وا بەلای ژمارەیەک لە خەڵکەوە، ناحەز و ناشیرین، هاوکات بە تەوهین بۆ کەسایەتییەکان بێتە بەرچاو، بەڵام پێدەچێت ئەو بەرخوردە زیاتر سیاسی و ئایدۆلۆجی بێت نەک شتێکی تر..\nهەینی ٢٠١١.١١.٤ ڕاگەیاندنی تورکی و کوردی باکوور\n↙ ئەمڕۆ هەینی ٢٠١١.١١.٤ ڕۆژنامە تورکییەکانی ئەو وڵاتە وەک موعجزە ڕوویدا بێت و هەڵایەکیان ناوەتەوە! چەند دانەیان هەواڵێکیان بڵاوکردۆتەوە، گوایە لە پرسەی یەکێک لە شەهیدەکانی پێشمەرگەکانی ئۆپۆزسیۆنی کوردانی باکوور، ئاڵای تورکیا بینراوە و هەڵکراوە!! ئیبرازکردنی هەواڵێکی وا لێدانەوەی هەمە لایەنە هەڵدەگرێت. بەوەی لەو ڕاگەیاندنە دڕ و هارەیانەوە دەریدەخەن کە کوردەکانی باکوور چەند بە تووندی دژی ئاڵا و حکومەتی تورک و هەرچی شتێک پەیوەندی بەوانەوە هەیە نایخوازن. لەمەدا دەبێت کوردەکانی باکوور سوپاسی ئەو ڕاگەیاندنە بکەن. هاوکات لایەنێکی پۆزەتیفی بەشێک لەگەلی کورد پیشان دەدات. بەزەرەری تووک و حکومەتەکەیانە. بەڵام هەر ئەم لایەنە ئەوە دەردەخات کە گوایە حکومەت توانیویەتی پێدزکە بکاتە ناو کوردەکانەوە، یان ئەوەندە هەیمەنەی بەهێزە کە هەرچەندە خۆی دەیانکوژێت بەڵام دەستبەرداری ئاڵای تورک نەبوون، گوایە لەلای موخالفینیش پیرۆزە! ئەمەیش وەک سەردەمی سەدام حسین وایە پێشمەرگە و خەڵکانی ئۆپۆزسیۆنیان ڕەمی دەکرد و پارەی گوولەکانیان لە خاوەنی شەهیدەکە دەسەندەوە!\nفي نوفمبر 04, 2011 ليست هناك تعليقات:\nخەمی ڕۆژانە، تشرینی یەکەم ٢٠١١\nشەممە ٢٠١١.١٠.٢٩ لە ئایینی ئیسلامدا بۆ پۆلاریزم بگەڕێن!\nئایا بەڕاست ئایینەکان بەتایبەتی ئایینی ئیسلام رەگ و لایەنی زۆری بۆلاریزمی (تەعەدودییە) تێدایە؟ یان دیکتاتۆری؟ گەر درۆ لەگەڵ خۆماندا نەکەین هەردووکیان بوونی هەیە. بەڵام کام لایەنی زۆرتر و زاڵترە؟ بۆ نموونە ئایا ئەم ئایەتە نیشانەی تەعەدودیەتە: «ولو شاء الله لجعلكم أمة واحدة» ؟ تایبەتمەندی و مەترسی ئایین ئیسڵام لەوەدایە، یەکێک دێت بەهەمان قورئان شەڕی تەعەدودیەت دەکات، نەک ئایەتێک بەڵکوو چەند نموونە دەهێنێتەوە کە دژی ئەو لایەنە جوانەیە کە پێویستە زیاتر دەربکەون تا دوور بخرێتەوە لە داخران و دابڕان. کەچی بەپێچەوانەوە گوێگری ئەم دەستەیە زۆرتریشن!!!\nهەینی ٢٠١١.١٠.٢٨ هەڵوێستی کۆمۆنیستی و ناسیۆناالیستی یەکدەگرنەوە!\nلەلایەکەوە ئەو ڕاگەیاندنەی یەک لایەنەی پارێزگای تکریت و خۆکردن بە هەرێم، زەرەری کوردە، لەلایەکی ترەوە قازنج. بەڵام ئەم هەڵوێستە دژەی پارتی کۆمۆنیستی کرێکاری بەجۆرێک لە جۆرەکان خزمەت بە تەمامییەتی زەوی عێراق دەکات. کە هەموو ناسیۆنالیستە کۆن و نوێکان وایان پێ باشە!!!! ئەمە چ تەناقوزێکە!! مادام هەر ناوچەیەک کە فڵان ئانزا یان فڵان نەتەوە تێیدا زووربەیە، حوکمی خۆیان بکەن باشترە وەک لەوەی مایەی نائارامی بەردەوام بن بۆ گشت و بۆ یەکتر. لە ڕاستیدا وڵاتێک بەشێوە ستاندارەکەی نەماوە کە ناوی عێراق بێت.. ئیتر ئەم عێراقچێتی و ئاسنی سارد کوتاننە لە پای چی؟؟؟!!! لێی گەڕێن با تەفروتوونا بێت..\nتەواوی تێکستی بەیاننامەی حیزبی ناوبراو لێرەدایە\nهەینی ٢٠١١.١٠.٢٨ لەمەسەلەی ژناندا پێغەمبەران قەباعەتبارن!\nگەر باس لە مێژووی پەیامبەرەکان بکرێت، بەتایبەتی لە مەسەلەی ژندا هەر زۆر قەباعەتبارن. با ئەم جۆرە مەلایانە و یان ئەو بانگەوازخوازە ئیسلامیانە بروبیانوو نەهێننەوە بڵێن ئێ خۆ قەیچێکا هەر پەیامبەرەکەی ئێمە وای نەکردووە یان هەر کتێبەکەی ئێمە وای نەووتووە، ئەوانی تریش وەک ئێمە کردوویانە و وەک کتێبی ئێمە ڕێگایان بە فرە ژنیداوە... ئەو مێژووە چیلکەی تێوە نەدرێت چوونکە مێژوویەکی بۆگەنە بە دیدی مۆدێرنی ئێستا.\nتکایە بۆ بینینی قسەوباسی ئەو کابرا ئایینییە کلیکی ئەم گرتە ڤیدیۆیە بکە\nهەینی ٢٠١١.١٠.٢٨ کومپانیا تورکییەکان دوو جار غەشمان لێدەکەن!\nنها قسەوباسی جۆراوجۆر لەبارەی ئەوەی لە شاری وانی کوردستانی باکوور ڕوویدا دەکرێت. لەوانەیش مەسەلەی غەشی کومپانیاکانی بیناسازی ئەو وڵاتەیە. ئەم غەشەیش هەموو هۆکان نییە بەڵکوو یەکێکە. ئێمە ئەم یەکە بگرین، وەک دەزانیین، هەر ئەو کومپانیا غەشاشانەیە کە لە وڵاتەکەماندا (هەرێمی کوردستان) خەریکی کارن و تا ئاستێک کۆنترۆڵی ئەو بوارەیان لەدەستدایە. جا ئەو خاوەن کومپانیا غەشاشانە خیانەت لە هاوڵاتی خۆیان لەبەر خاتری گیرفان و قازانجی خۆیان بکەن، ئەبێ لە وڵاتێکی دراوسێ کە بەجۆرێک لە جۆرەکان بە دوژمنی دەزانن گەر لەلای خۆیان جارێک ئەو کارە بکەن، بێگومان لە هەرێمدا دووجار غەش دەکەن، خوانەکردە گەر بوومەلەرزەیەکی بچووک ڕوو بدات بێگومان داری ئەو ئاپارتمانەنە بەسەر بەردییەوە نامێنت، وەک دەڵین بە فوویەک دەروخێن. کەواتە کاتی چاوخشاندنەوە بەکاری ئەو کومپانیا تورکیانە نەهاتووە؟ نەبێتە قسەکەی سەرۆکوەزیرانی تورکیا کە وتبووی چاو بە غەشی و کاری ئەو کومپانیانەدا دەخشێنینەوە، لێپرسینەوەی تووندیان لەگەڵدا دەکەین، ئەگەر هاتوو ببێتە هۆی دۆراندنم لە هەڵبژاردنەکاندا. ئیتر نازانم سیاسییەکانی هەرێم ئازایەتییەکی لەو شێوەیە لە خۆ نیشان دەدەن؟\nهەینی ٢٠١١.١٠.٢٨ چیرۆکی زۆر کورت!\n-: دواڕۆژ، ئەوەیە لەگەڵ کەسێکدا بژیم کە مردم، بێتە سەرگۆڕم و گوڵێک بەحوزنەوە دابنێت.\nدووشەممە ٢٠١١.١٠.٢٤ کورد ژێردەست لاسایی نەتەوەی سەردەست دەکاتەوە!\nبەشی زۆری قسەکانی ئەو بەرپرسە حیزبییە (نێچیرەوان: ئه‌گه‌ر ده‌تانه‌وێ كێشه‌كه چاره‌سه‌ر بكه‌ن، نزيكترين ڕێگه‌ی چاره‌سه‌ری PKK و ئۆجالانه و ده‌بێ له گه‌ڵ ئه‌واندا ڕێك بكه‌ون و جگه له‌مه هيچ ڕێگه‌يه‌كی تر بۆ چاره‌سه‌ری سه‌ركه‌وتوو نابێت. ) بەرگریکردنە لە باڵی تووندڕەوی کوردانی باکوور کە موتەمەسیلە بە پێ کە کە و عەبدوڵا ئۆجەلان. ئەگەر سەرۆک شارەوانی و ئەندام پەرلەمانەکان بە باڵی سیاسی ناو ببەین و دەربڕینێکی گونجاو بێت، ئەوا کوردی باشوور دەبێت بە حکومەت و ئۆپۆزسیۆنەوە پشتیوانی ئەو باڵە فەرمییەی ناو خۆی وڵاتەکە بکەن، نەک لە هەوڵی لاوازکردنیدا بن!\nسەرچاوی هەواڵ: ماڵپەڕی پەیام نیوز\nیەکشەممە ٢٠١١.١٠.٢٣ کوشتنی قەزافی و هەڵوێستی نابەجێ!\nکوشتنی ئەو کابرا دیکتاتۆرە (موعەمەر قەزافی) بەو شێوەیە جوان نەبوو وەک چۆن هێنانی حوسنی موبارەک لەسەر نەقالەی خەستەخانە بۆ ناو هۆڵی دادگا، بەڵام لەم وردە هەڵوێستانەدا ڕووی ڕاستی فڵان فیسار مرۆڤی خۆ بەئۆپۆزسیۆنزان ئیتر چەپ یان ڕاست بێت دەردەکەوێت! کە دەمیان دەکەیتەوە دانی خێر بەکەسدا نانێن غەیری خۆیان نەبێت، شتێکی واش ڕوو دەدات دەکەونە پاڕانەوە, گوایە ڕووی مرۆڤدۆستییان دەردەخەن! دەکرێت بە شێوەیەکی تر ئەو ڕووداوە بخوێندرێتەوە کە ئەو کووشتنە پەیامێکە بۆ هەموو ئەوانەی بەجۆرێک لە جۆرەکان دەستیان بەدەسەڵاتەوە گرتووە، بە ئامان و زەمان لێی نابنەوە و لەبەرانبەریدا هیچ خزمەتگوزارییەکیش پێشکەش ناکەن و بەئاگر و ئاسن وەڵامی ئۆپۆزسیۆنی خۆیان دەدەنەوە..\nئەو کارە مانای وا نییە کە ڕاستوچەپ بەسەر هەوڵی ملیۆنەها مرۆڤی لیبی بۆ ئازادی و ڕزگاری بهێنن و ڕمڵ بۆ ئایندەیان لێبدەین بە ڕەش و ناشرین و دزێو بیان بینین. هەر لە ئێستاوە لەبەرچاومان بکەوێت، بە دیکتاتۆری هاوشێوەی قەزافیان دابنێن. پارانەوە بۆ دیکتاتۆرەکان لەپای چی؟ ژیان هەرگیز ڕاستە ڕێ نەبووە؟ هەمیشە کارە جوان و ناشیرنەکان نەقیزەکەی خۆی لەهەناویدا هەڵگرتووە. کەواتە با هیچ نەکرێت و ئەو دیکتاتۆرانە درێژە بە دەسەڵاتی خۆیان بدەن!!\nچوارجشەممە ٢٠١١.١٠.١٩ کورد و مێژووی تاریکی ئیسلام!\nبە بەرگرکردن لە مەلا بەختیار نەبێت، وەڵامدانەوەی ئەبوبەکر جێی پەسەند نییە، لەو سەردەمەدا کورد لەنێوان بەرداشێکی نەخوازراودا بووە، بەشێک بووە لە ئیمپراتۆرییەتی ساسانی کە داگیرکەری کوردستان بوون، ئەگەر لەشکری داگیرکەری عەرەبە دەشتەکییە ئیسلامییەکانیان گۆڕیبێتەوە بە ساسانییەکان، لەو مەبدەئەوە بووە کە دوژمنی دوژمنەکەم دۆستمە. هاوکات باجدەرێکیان گۆریوەتەوە بە باجدەرێکی دی. کەواتە هەردووکیان نەفرەتی بوون بەنیسبەت کوردەوە، نەک ئەویان خۆشەویست ئەویان فریشتە و هەڵپەی ئەوەیان کردبێت بە سەرمەقولات بەرەو لای ئەو ئاینە بڕۆن.\nبەداخەوە لەو خاڵەدا ئه‌بوبه‌كر عه‌لی (ئه‌ندامی مه‌كته‌بی سیاسی یه‌كگرتووی ئیسلامی كوردستان) ئایدۆلۆجیای ئایینی ئیسلام بەرچاوی لێڵکردووە. ئەو، لە دەڵاقەی داگیرکەرە ئیسلامییەکانەوە بۆ مێژوو دەچێت!! بەشێک لە تەوژمی ئیسلامی سیاسی هەوڵ ئەدەن مێژووی ئیسلام بە ناشیرنییەکانیشیەوە لە خەڵک بە جوان پیشان بدەن!!\nپێنجشەممە ٢٠١١.١٠.١٣ کوردبوون عەزابە عەزاب!\nپ/ ئەگەر شانازی بە کوردبوونتەوە دەکەی، هۆکەی چییە؟\nو/ وەڵامدانەوە قورسە،، کوردبوون لە زۆر خاڵدا مایەی سەرئێشە بووە، کێشەی درووستکەر بووە، خودایە نەدەکرا کورد نەبوومایە، یادگارەکانم هەر لە منداڵییەوە بۆ نموونە هونەر و مۆسیقا هێندەی عەرەبی و تورکی و فارسی بووە، نیو هێندە کوردی نەبووە، لە دەرەوەی زێدی لەدایکبوونش کە لەڕاستیدا دەرەوەی وڵاتیش نییە و نامۆ بووین، بێ پێناس وەک قەرەج واین، دەبێت بڵیم عێراقین وەک لەوەی کوردستانی خۆ بناسێنین.. بەڵام لەگەڵ ئەوەشدا ئەوە لەعنەت و نەفرەتی مێژووە بەدوامانەوە، هەرچی بکەین لێمان نابێتەوە، خۆ ناکرێت نەهی بونی بکەین بۆیە دەبێت بڵێن کوردین و بەکوردی دەژین و بەکوردی دەدەین وەڵامی قەبرمان.\nکەسانێک هەن هەر زۆر شوڵی لێهەڵدەکێشن، بە زمانی کۆمۆنیستە ڕادیکاڵەکان دەپەیڤن دەفەرموون: ( بۆ دەبێ مرۆڤ شانازی بە نەتەکەیەوە بکات. لەکاتێکدا ئەو نەتەوەیە بۆ مرۆڤایەتی دارێکی نەخستۆتە سەر بەردێک) سادەترین وەڵام بۆ هێشتوویانە سەر دەربهێنێت تا بەرد بخاتەسەر بەرد؟ سەرەتای بێ شەخسیەتبوونی کورد دەگەڕێتەوە بۆ ئایدۆلۆجییەکی شموولی وەک ئایینی ئیسلام، بۆیە ئەو ئایینە و نموونەی هاوشێوەی ئەو، مایەی نەفرەتە... نا کورد وەک مرۆڤ و هەر گەل و میلەتێکی تر دەتوانێت بەهەوڵەکانی گەر دەرفەتی شایستەی بۆ برەخسێت مرۆڤایەتی جوانتر بکات. کەلی مرۆڤایەتی لەوەدا دەردەکەوێت کە گەلانی هاوشێوەی کورد نەهێلراوە بەهەر بیانوویەکەوە بێت، دەوری شایستەی خۆیان لە بوار و کایە جیاوازەکاندا ببینن.\nدووشەممە ٢٠١١.١٠.١٠ نموونەی ناسیۆنالستێکی تێکشکاوی خۆ بە فریشتەزان!\nڕۆتردام. لەیلا زانا، وتی:جاری وایە بیر لەوە دەکەمەوە، ئەگەر دەرفەت بوایە لە نێوان دوو ڕێگادا یەکیان هەڵبژێرین، باشتر بوو داگیرکراو و زۆرلێکراوبین، یان داگیرکەر و زۆردار؟ من ڕازیم بەوەی خاکی کەسمان داگیر نەکرد، وڵاتی کەسمان نەسووتاند و، ژن و منداڵی خەڵکی دیکەمان قڕ نەکرد. مندالەکانمان سبەینێ، دەتوانن سەریان بەرز ڕابگرن و بڵێن دایک و باوکمان، ڕەگەزپەرست و داگیرکار نەبوون و خەباتکاری ئازادی بوون.\nنا ئەو دەربڕینانەی لەیلا زانا بیانووی ناسیۆنالستێکی تێکشکاوە، ئەگیان کام ناسیۆنالیست کە بەهێز بووە، زەبری لە نەتەوەی ژێردەستی خۆی نەداوە؟ یان کام ناسیۆنالیست هەیە کە ڕقی لە دراوسێکەی نەبێت کە لە نەتەوە و ڕەگەزێکی ترە؟ لەرۆژهەڵاتدا ناسیۆنالستەکان زۆر دڕترن لە ناوچەکانی دی دنیا. هێشتا لە دەسەڵاتدا نین، هەڵسووکەوتی ناسۆنالیستێکی بەدەسەڵات گەیشتوو دەنوێنن!! هاوکات ئەو جۆرە لە پەیڤین گوزارشت لە دوو ڕووی و دەجەلێک دەکات کە لەبەرانبەر ئەورووپاییەکاندا دەیکەن و دەینوێنن.\nئەوەیان شتێکی ترە، لەیلا زانا قابیلە لەبەرانبەر ئەو جەماوەرەی کوردستانی باکووردا خۆی وا پیشان بدات، نا ئەوە ئەوانن دەنگی پێدەدەن و ئەوە نانی ئەوانە دەیخوات. ئەمەیش بۆ خۆی دووڕووییەکە. ئەوە زەمێکی بێتامە و سیاسەتێکی دەرەکییە و زۆر جێی بڕوا نییە، ناسیۆنالستەکانی ئێستا و بەر لەویش پەنای بۆ دەبەن و بردووە. قابیلە لەشوێنی گشتیدا داخویانی توندوتێژ دەرببڕێت؟ ناسیۆنالستە ژێردەستەکان هەمیشە وەک مەر خۆ پیشان دەدەن.\nیەکشەممە ٢٠١١.١٠.٩ کەی دەگۆڕێت؟\n-: ئایا ئەو هەرێمی کوردستان چەند ساڵی دەوێت تا وەک میسر و تونس و لیبیا و.. لەژێر چەکمەی یەکێتی+پارتی ڕزگاری بێت؟\n-: پەیوەندی بە شێلگیری ئۆپۆزسیۆنەوە هەیە، گۆڕاوە و گۆڕانێک ڕوویداوە، بەڵام ئەوە نییە زۆر جێی دڵخۆشی بێت. ئەگەر ئۆپۆزسیۆنیش نەبێت ئەوان (یەکێتی+پارتی) بەهۆی ڕووداوەکانی دەورووبەر و ناوچەکەوە، لە ترسی کورسییەکانیان دەجووڵێن..ئیتر بابزانیین چۆن دەبێت و چۆن دەڕوات....\nهەینی ٢٠١١.١٠.٧ شەهیدکردنی مشعه‌ل ته‌ممۆ!!\nکوردەکانی ڕۆژئاوا خەریکەن بەدەردی کوردەکانی ڕۆژهەڵات دەچن و سەرکردە دیارەکانیان تیرۆر دەکرێت. دەسەڵاتی سووریای عەرەبی و ئێرانی فارسی هاوپەیمانن، پێدەچێت لە دژایەتی کردنی ئۆپۆزسیۆنی کورد هەمان ڕێچکە و هەمان تاکتیکیان گرتبێتە بەر!!!! بۆیە کوردانی رۆژئاوا ئەم دەگە نامەردانەیە دەبێت لەبەرچاو بگرن، نەهێڵن سەرکردەکانی تریان شەهید بکرێت.. جێی داخی گەورەیە...\nسەرچاوەی هەواڵ ڕادیۆی کوردی دەنگی ئەمەریکا\nهەینی ٢٠١١.١٠.٧ لاپەرەی دزێوی بنەماڵە ناودارەکانی کورد\nبۆ داکۆکیکردن له جووتیارانی عه‌ربه‌ت، شیوعییه‌کان له سلێمانی خۆپیشاندان ده‌که‌ن! شێخ له‌تیفی شێخ مەحموودی حەفید ته‌قه‌یان لێ ده‌کات، نووسه‌رێکی ناوداری سلەیمانی کە ئێستا لەژیان ماوە، هەڵگری بڕوانایەکەی گەورەیە. داکۆکی له‌و هه‌ڵویسته‌ی شێخ ده‌کات، گوایە شێخ نیوه‌مه‌ست بووە! بۆ گاڵته ته‌قه‌ی به ئاسماندا کردووه. بەدەسکارییەوە لە وتاری نووسەرێکی دەرباری زۆنی زەردەوە وەرگیراوە.\nئەوەی کە بەپێچەوانەی گوایە شێخ لەتیف لایەنگری لە شوعییەکان کردووە شتێکی وام بیستووە کە موتەعاتف بووە، جا نازانم شێخ لەتیف یان شێخ کاوەی کوڕی بووە؟ چوونکە باش بیرم نییە، کەسە شیوعییەکان دەچونە ماڵیان. ئەم نووسەرەی کە من بابەتەیەکم لێوەرگرتووە، خۆی کۆنە تەحریفی بووە، ئێستا لەباوەشی بنەماڵەی بارزانیدایە، ئەوەیشی (د. عیزەدین مستەفا رەسووڵ) کە ئەو ڕووداوەی گێڕاوەتەوە، وەک ئاماژەم پێکردووە، نزیکبوون لەو جەماعەتە تەحریفییەوە، شەهادەکەی لە ڕووسیا بەدەستهێناوە، من بۆیە نووسیوومە نووسەری دەرباری زۆنی زەرد لەبەر ئەوەی گۆمانم لە قسەکانی هەیە، ئەو بەدەگمەن بەباشە باسی نووسەر و کەسایەتیەکانی سەنتەری سلەیمانی دەکات، خۆشی خەڵکی پارێزگای سلەیمانییە و شوهرەتی ناوچەیەکی وەک پاشگر هەڵگرتووە.\nد.عێزەدین، کتێبێکی وەک بیرەوەری دەرکردووە، مێژوونووس نییە، زیاتر ئەهلی ئەدەبە و لێکۆڵینەوەی ئەدەبییە و ماوەیەکی زۆرە لە ڕۆژنامەی ئاسۆ ستوونێکی زمانەوانی هەیە.\nمێژوونوسیش جۆری زۆرە، بەداخەوە، دکتۆر کەمال مەزهەر لەدوای ڕاپەڕینەوە و تێکەڵبوون و نزیکایەتی لەگەڵ حیزبە فەرمانڕەواکان، زۆر بەرباد بووە!! جێی بەزەییە. هەوڵ و کتێبە باشەکانی کۆنیشم لەبەرچاو کەوتووە..\nسێشەممە ٢٠١١.١٠.٤ ئۆپۆزسیۆن بۆ کورسی حکم هەوڵ نەدا چی بکات؟!\nئۆپۆزیسیۆن بەدوای کورسیەوەیە بەتەنها و بەس، نەوەک بەرگری لە خەڵک.\nدیدێکی لەم جۆرە ئاڵا هەڵگرانی لەناو کۆمەڵگادا زۆرە. خۆ لە ڕاستیدا بەشێکی لە شوێنی خۆیدایە، خەڵک بۆ ناڕەزایەتی دەکات تا ژیانی باش بێت ژیان باش بوون ئەو کورسییەیە یان یەکسانە بەو کورسییە، کە ئەو بەشە خۆ بەئۆپۆزسیۆنی ئۆپۆزسیۆنە دەڵێن ئۆپۆزسیۆن بەدوایەوەیەتی. دەربرینی ڕەشبینانەی وا دەمانگەیەنێتە چی؟ ئۆپۆزسیۆنی نها چەند تەوژم و ئاراستەیەکن لە کێبڕکێیەکی سەختان لەگەڵ لایەنی بەرانبەر (یەکێتی+پارتی) بۆ بێئەهەمییەت کردنی داواکانیان هەمیشە لەم جۆرە تۆمەتانە و ئاوازانەیان ئاڕاستە دەکات.\nسێشەممە ٢٠١١.١٠.٤ بەتاڵکردنەوەی سحر!\nنا نا ئەو ڕاپرسییە ئەنجامەکانی جێی گومانە، دەزانن بۆ چوونکە لە دێڕێکدا نووسراوە (كه‌ناڵی NRT تێچووی دارایی ئه‌نجامدانه‌كه‌ی له ئه‌ستۆگرتوه) ئەمە بۆیە کەناڵەکە لەو ڕاپرسییەدا یەکەمی هێناوە. ئەم مەسرەف کردنە بۆ؟!! من بۆ خۆم یەکێکم لە بینەرانی کەناڵەکە، بەڵام هەست دەکەم خەلەلێک و فێڵێک لەو ڕاپرسییەدا هەیە.. ئیتر چۆن کراوە، پێویست بە ڕوونکردنەوە دەکات. مەترسی کارێکی وا لەوەدایە کە ئەم کەنالە ئیعتبارێکی باشی هەیە و ڕاستگۆیی و بێلایەنی پێوە دیارە و قایلی پشتیوانییە، نابێت لەبەر ئەوەی خۆی پارەی داوە و مەسرەفی کردووە ئەنجامەکانی بەلای خۆیدا دابشکێنرێت.\nلە ناو ئەو ڕاپۆرتەکەدا کە ماڵپەڕی کەناڵی NRT خۆی بڵاویکردۆتەوە، یەک دێڕ وەرگیراوە، هەموو داوەرییەکە یەکسان دەکاتەوە بەسفر، سحری ئەو دەزگایەی کە هەڵساوە بە ئەنجامدانی ڕاپرسییەکە بەتاڵکردۆتەوە.\nتێکستی ڕاپۆرتەکە لێرەدایە\nدووشەممە ٢٠١١.١٠.٣ سروودی ئەیرەقیب وەک قورئان ناگۆڕدرێت!\nئەو داوایە زۆر ڕوون و ئاشکرایە، هێرش نییە، سروودی ئەیرەقیب وەک قورئانی موسڵمانانی لێهاتووە کەس جەرائەت ناکات بیگۆڕێت! خۆ زۆر باشە سرودێکی ناوچەیی بەتەنیشت ئەیرەقیبەوە دابنرێت. کەواتە پێویست دەکات نەک ئەوە بگۆڕدرێت، بەڵکوو ئاڵای هەر پارچەیەکی کوردستان جیاواز بێت. بەمەرجێک لەسەر بنەمای ئاڵا کۆنەکە هەستابێت. لە ڕاستیدا و لە ئاستی فەرمیدا وەک دەبینرێت ئەو ئاڵایەی ئێستا لە هەرێمی کوردستان هەڵکراوە، بۆتە موڵکی هەرێم و باشوور لە ئاستی دنیا دانپیانراوە، کەواتە ئەم داوایە زیاتر سەروچاوی کوردی پارچەکانی تر دەگرێتەوە. نابێت ئەوە فەرامۆش بکرێت سروودی ئەی رەقیب، تێکست و ئاوازەکەیشی هی خەڵکی باشوورە، مەعقول نییە دەستبەرداری بن. کەواتە لەمەشدا پارچەکانی دی دەبێت مشوری سروودێکی نوێ بۆ خۆیان بخۆن.\nسەرچاوە: ماڵپەڕی ڕۆژنامەی ستاندار. یاداشتی ٢٢ پەرلەمانتار لەبارەی گۆڕینی سروودی ئەیرەقیبەوە\nدووشەممە ٢٠١١.١٠.٣ وازهێنانی تاکتاکی پەرلەمانتار، بێسەمەرە!\nتاک تاک دەست لە کارکێشانەوە سوودی نییە، کاردانەوە و جەنجاڵ دەخولقێنێت، بەڵام کاریگەری ئەوتۆی نابێت، ئەوە یەکێتی دووهەمین پەرلەمانتارییەتی لەدوای دادوەر ڕزگار وازدەهێنن. بۆ خۆی هەڵوێستی مەردانەیە، دەستبەرداربوونە لە کارێکی مووچە گەورە و درێژماوە. گەر فراکسیۆنێک یان بەکۆ فراکسیۆنەکانی ئۆپۆزسیۆن لە پەرلەمان بێنەدەر ئەوا فەرتەنە ڕوو دەدات، بەڵکوو لەوانەیە ببێتە هۆی کەوتنی حکومەت و هەڵوەشانەوەی پەرلەمان.\nتێکستی هەواڵەکە لە ماڵپەڕی ڕۆژنامەی هاوڵاتیدا\nدووشەممە ٢٠١١.١٠.٣ نهێنییەکانی سەردەمی سۆڤییەت!\nئەو کارەی ماڵپەڕی ویکلیکس کردی لە ئاشکراکردنی نهێنییەکانی دبلۆماسکاران وەک بۆمێک وابوو لە گۆمێکی لیخندا، بووە سەرباشقە تا خەڵکانی تر بەو ڕێچکەیەدا بڕۆن، وەک لەم لینکەدا دەبینرێت، ڕووسەکان ڕاپۆرتە نهێنییەکانی سەردەمی حوکمی بەناو حوکمی سۆسیالیستی لە سۆڤییەتی کۆندا هەڵدەدەنەوە، کە چی تیا گوزەراوە. مشتێک لەخەروارێک ئەوەیە: لەدوای جەنگی جیهانی دووهەمەوە، بۆ دروستکردنی هێڵێکی شەمەندەفەر، دیلەکانی جەنگیان بەکارهێناوە، لە ئەنجامدانی ئەو کارەدا نزیکی ١٥٠ هەزار دیل مردوون!!\nسەرچاوە: ڕۆژنامەی ئیڵتا سانۆماتی فینلاندی\nیەکشەممە ٢٠١١.١٠.٢ مالکی بەتەمایە هەمووی لووش بدات!\nئەو مالکییە کەری کوێیە؟؟!! کورد دارێکی بەدەستەوەیە هەردوو سەرەکەی پیسە، بەڵام ئەو نامەیەی مالکی ئەگەر ڕاست بێت(..بەرژەوەندی عێراق بخرێتەسەرو بەرژەوەندییە شەخسی و نەتەوەییەكانەوە..) قسەیەکی بێمانایە بەرژەوەندی عێراق بخرێتە سەر بەرژەوەندی نەتەوەیی.. !!! عێراق بە نەتەوەکانی عەرەب و کورد و تورکمانەوە عێراقە.. دیارە ئەو لەبەر ئەوەی نوێنەری حیزبێکی شیعییە زیاتر مەبەستی عێراقی شیعییە نەک شتێکی تر، بەو بیانووە دەیانەوێت هەموو لوش بدەن!!\nتێکستی هەواڵەکە لە ماڵپەڕی ڕادیۆ نەوای کوردی\nشەممە ٢٠١١.١٠.١ ڕاگەیاندنی ئۆپۆزسیۆنی ئاخر زەمان!\nئەم ماڵپەڕەی (کۆمەڵنیووز) ئەو ڕاپۆرتە وێنەییەی سەردانی مەسعود بارزانی بۆ نەمسا داناوە و بڵاوکردۆتەوە، ڕۆژنامەی خەبات و گۆڤاری گوڵان و کوردستان تیڤی نییە کە ڕاگەیاندنی حیزبەکەی ئەو بەناو سەرۆکی هەرێمەیە. ئەمە یەکێکە لەکەناڵەکانی ڕاگەیاندنی ئۆپۆزسیۆن بەناوی کۆمەڵەی ئیسلامییەوە.. زوو تەسلیم بوونەوە یان ئەوەتا پیاوانی پارتی لەنێو ڕاگەیاندنی کۆمەڵی ئیسلامیدا خۆیان حەشار و مەڵاسداوە!! هاهاهاهاها\nئایا ئەوە ئەرکی ئۆپۆزسیۆنە دەهۆڵی وا لێبدات بۆ موخالفینی؟! ناکرێت ڕاگەیاندنی ئۆپۆزسیۆن وەک رکەبەرەکەی کە لە دەسەڵاتدایە هەڵسووکەت بکات و وێنەیەکی تەبقلئەسڵی ئەو پیشانی خەڵکی بدات؟.. خۆدوورگرتن لەهەڵەی وا هەیبەت و ئیعتباری زیاتر دەدات نابێتە هۆی دروستکردنی گومان لە ڕاستگۆیی ئۆپۆزسیۆن.\nهەڵەی لەم جۆرە نەک عەیب بەڵکوو بە قەولی موسڵمانان کفرە، بەتایبەتی بۆ ڕاگەیاندنی دەرەوەی حیزبە فەرمانڕەواکان بڵاوی بکەنەوە... لەجیاتی ئەوە دەبێت بەر رەخنەی بدەن یان گومان لەسەر ئەو کارانەی پیاوانی حکومەت دروست بکەن. لە فینلاند بۆ خوێی چێشت هەواڵێک لەسەر سەرۆککۆمار نادۆزیتەوە، مەگەر زۆر شاز بێت، ئەو جۆرە هەواڵانە تەنها لە ڕاگەیاندنی فەرمی حکومەتدا دەبینرێت...\nلەوانەیە بڵێن بۆیە بڵاومان کردۆتەوە تا پیشانی بدەن، کە لە سەردانێکی تایبەتی دەچێت وەک لە سەردانی فەرمی، و ئەوە لایق بە سەرۆکەکان نییە. بەڵام ئەم بانووە وەک ئەوە سەردانەی وواشنتۆن نییە کە نێچیری برازای لەگەڵ خۆیدا بردبوو، کۆن و سواوە و ناگونجێت.. پێدەچێت ڕاگەیاندنی کۆمەڵەی ئیسلامی لێی تێکچوو بێت و وابزانێت ئەوان لەسەر حوکمن و وێنەی سەرۆکی حیزب و وڵاتەکەیان بڵاودەکەنەوە.. هاهاها\nتکایە بفەرموون بۆ بینینی ڕاپۆرتە وێنەییەکە لەم لینکەدا\nئەم تێکستە لەماڵپەڕی کوردستان پۆست بڵاوبۆتەوە


RMMK: حوکمی ئێعدامی ڕامین حوسێن‌پەناهی و هیدایەت عەبدوڵڵاپوور هەڵبوەشێتەوە\n١٣٩٦/١١/١٠ - ٣٠-٠١-٢٠١٨ - ١١:٠٦ تاران ٤٨٦ قه‌باره‌ی فۆنت:\nئاژانسی کوردپا: ڕێکخراوی داکۆکی لە مافی مرۆڤی کوردستان لە ڕاگەیندراوێکدا، حوکمی هیدایەت عەبدوڵڵاپوور و ڕامین حوسێن‌پەناهی بە دژایەتی لەگەڵ مافی مەدەنی، هاووڵاتیی بوون و بنەماکانی مافی مرۆڤ دەزانێ.\nلە ڕاگەیندراوی ڕێکخراوی داکۆکی لە مافی مرۆڤی کوردستاندا هاتووە:\nڕێکخراوی داکۆکی لە مافی مرۆڤی کوردستان، وێڕای دەربڕینی داخ و پەژارەی خۆیان سەبارەت بە حوکمی ئیعدامی ئەو دوو زیندانییە سیاسییە کوردە، ئەو حوکمە بە دژایەتی لەگەڵ مافی مەەنی و هاووڵاتیی بوون و بنەماکانی مافی مرۆڤ دەزانێ.\nئەو ڕێکخراوە پێداگری لە سەر ئەوە دەکات، کە بڕینەوەی ئەو حوکمە لە لایەن دادگاکانی ئینقلاب بە پێچەوانەی پێوەر و ستانداردەکانی حقووقی قەزایی و دادگەری جێ قەبووڵ و جاڕنامەی نێونەتەوەیی مافی مرۆڤە. ئەو ڕێکخراوە داوای هەڵوشاندنەوەی حوکمی نادادپەروەرانەی ئێعدامی هیدایەت عەبدوڵڵاپوور و ڕامین حوسێن‌پەناهی دەکات.\nلە بەشێکی ئەو ڕاگەیندراوەدا هاتووە، لەم دواییانەدا لقەکانی دادگای ئینقلاب لە شاری سنە و ورمێ بۆ دوو هاووڵاتیی کورد بە ناوەکانی ڕامین حوسێن‌پەناهی و هیدایەت عەبدوڵڵاپوور حوکمی ئیعدامی بڕیوەتەوە. تاوانی هەر یەک لە ناوبراوان ئەندامبوون و هاوکاری کردن لەگەڵ حیزبە کوردییەکانی ئۆپۆزسیۆنی حکوومەتی ئێران ڕاگەیندراوە.\nلە کۆتایی ئەو ڕاگەیندراوەدا، ڕێکخراوی داکۆکی لە مافی مرۆڤی کوردستان، حوکمی ئێعدامی ئەو دوو هاووڵاتییە بە دژایەتی لەگەڵ مافی مەدەنی، هاووڵاتیی بوون و بنەماکانی مافی مرۆڤ دەزانێ.\nدەقی تەواوی ئەم ڕاگەیندراوە لە بەشی فارسی ئاژانسی هەواڵدەریی کوردپا دایە.


خوێندنی مێژووی ھونەر - ویکیپیدیا، ئینسایکڵۆپیدیای ئازاد\nخوێندنی مێژووی ھونەر\nخوێندنی مێژووی ھونەر بریتییە لە خوێندنی شتە جوانەکان و دەربڕینێکی بینراو لە چوارچێوەیەکی مێژوویی و ئاکاریدا. کلتوورییانە، بواری مێژووی هونەر جەختدەکاتەوە لەسەر تابلۆ، وێنەکێشان، پەیکەرسازی، تەلارسازی، سیرامیک، وە هونەرە جوانکارییەکان، بەڵام ئەمڕۆ، مێژووی هونەر لایەنە فراوانترەکانی کلتوورە بینراوەکان دەخوێنێت، لەوانەش ئەنجامی بینراو و تێگەیشتنە جیاوازەکانی پەیوەندیدار بە پێناسە هەمیشەیی پێشکەوتنی هونەر. مێژووی هونەر خوێندنی ئەو شتانە دەگرێتەوە کە کلتوورە جیاوازەکان پێکیانهێناوە لە سەرانسەری جیهاندا و بەدرێژایی مێژوو کە مانا یاخود گرنگی دەگوازێتەوە یان لە پلەی یەکەمدا سوود دەگەیەنێت لە ڕێگەی کەرەستە بینراوەکان.\nوەک بوار، مێژووی هونەر لە ڕەخنەی هونەری جیادەکرێتەوە، کە گرنگی دەدات بە دامەزراندنی زەهایەکی هونەری ڕێژەیی لەسەر کارە تاکە کەسییەکان کە پەیوەندیدارن بە کاری دیکەی هەمان شێواز، یاخود دەرکردنی شێواز یان جوڵەیەکی تەواو؛ وە بیردۆزی هونەر یان "فەلسەفەی هونەر" کە گرنگی دەدات بە سروشتی بنەڕەتی هونەر. یەکێک لە لقەکانی ئەم بوارە لە خوێندن زانستی جوانییە، کە پێکهاتووە لە پشکنینی مەتەڵی مەزن و دیاریکردنی کرۆکی جوانی. لەڕووی هونەرییەوە، مێژووی هونەر ئەو شتانە نییە، چونکە کرۆکی هونەر شێوازی مێژوویی بەکاردەهێنێت بۆ وەڵامدانەوەی پرسیارەکانی: چۆن هونەرمەندەکە هات بۆ پێشخستنی کارەکە؟ پاڵپشتی کارەکانیان کێبوون؟ مامۆستاکانیان کێبوون؟ هەوادارەکان کێبوون؟ قوتابییەکانیان کێبوون؟ ئەو هێزە مێژووییانە چین کە کارەکانی هونەرمەندەکەیان پێکهێناوە، وە چۆن کاریگەری هەبووە، بەڕۆڵی نوێ، لەسەر ڕێڕەوی ڕووداوە هونەری و سیاسی و کۆمەڵایەتییەکان؟ وە لەگەڵ ئەوەش، گومانلێکراو نەدەبوو ئەگەر بیتوانیایە وەڵامی ژمارەیەکی زۆر لەم پرسیارانە بداتەوە بەشێوەی نەخۆشی بەبێ سەیرکردنی پرسیارە بنەڕەتییەکان دەربارەی سرووشتی هونەر. زۆربەیجار ئەوەی کە کۆسپ دەخاتە سەر تەوژمی ڕێک لەنێوان مێژووی هونەر و فەلسەفەی هونەر (جوانناسی).\nمێژووی هونەر ئەزمونکردنی بواری جیاوازە کە بەهۆی جیاوازی کلتووری، سیاسی، ئاینیی، ئابووری، یاخود هونەری شیدەکاتەوە-کە وەبەرهێنان دەکات لە ڕووکاری بینراوی کارێکی هونەری.\nمێژوونووسانی هونەر ژمارەیەک میتۆد بەکاردەهێنن لە توێژینەوەکانیاندا لە زانستی بوون و مێژووی شتەکان.\nزۆربەیجار ئەوەی مێژوونووسانی ئەدەب تاقیدەکەنەوە کارکردنە لە چوارچێوەی سەردەمەکەیاندا. لە باشترین حاڵەتەکاندا، ئەوە دەکرێت بە ڕێگەیەک کە ڕێزی پاڵنەرە درووستکراو و پێویستەکانی، لەگەڵ ڕەچاوکردنی ویستەکانی و لادانی خاوەنکار و خەرجیکار؛ لەگەڵ شیکردنەوەی بەراوردکار بۆ بابەتەکان و شێوازەکانی ئەو داهێنەران و مامۆستایانە؛ وە لەگەڵ ڕەچاوکردنی ئایکۆن و هێماکەری. بەکورتی، ئەم ڕێگایە، کاری هونەری شیدەکاتەوە لە سیاقی ئەو جیهانەی کە تیایدا درووستکراوە.\nزۆرجار مێژووناسانی هونەر کاری هونەری لەڕێگای شیکردنەوەی شێوەکەی؛ بەکارهێناری درووستکەرێک بۆ هێڵ و شێوە و ڕەنگ و ڕووکار و پێکهاتە. ئەم ڕەوتە ئەوە شیدەکاتەوە کە چۆن هونەرمەند ئاستی وێنەی دوو دووری و سێ دووری بۆ ڕووبەری پەیکەر یاخود شێوەی ئەندازەیی بەکاردەهێنێت بۆ درووستکردنی هونەرەکەیان. ئەو ڕێگایەی کە ئەم توخمە تاکانە هونەری بینراو و نابینراوی لێ بەهەمدەهێنرێت. ئایا هونەرمەند لاسایی شتێک یاخود وێنەیەکی ناو سرووشت دەکاتەوە؟ ئەگەر شتەکە بەو شێوەیەیە، ئەوا نمایشکارییە. هەتا هونەر لە لاسایکردنەوەی نموونەیی نزیکبێتەوە، هونەر زیاتر ڕاستەقینە دەبێت. ئایا هونەرمەند لاسایی ناکاتەوە، بەڵکو پشت دەبەستێت بە هێماگەری، یان بەڕێگەیەکی گرنگ بۆ ڕاوکردنی جەوهەری سرووشت، لە جێی کۆپیکردنی ڕاستەوخۆی، ئەگەر شتەکە بەو شێوەیەیە، ئەوا هونەر نانواندنکارییە-هەروەها پێشی دەوترێ ئەبستراکت. ڕاستەقینەخوازی و ڕووتاندن لە زنجیرەیەکی بەیەکەوە بەستراودا هەن. دەربڕینخوازی.\nشیکردنەوەی ئایکۆنیانە ئەوەیە کە سەرنج دەخاتە سەر شتەکانی دیزاینێکی دیاریکراو بۆ شتێک. لەڕێی خوێندنەوەیەکی ورد بۆ ئەو شتانە، ڕێیتێدەچێت کە شوێن هێڵی تەمەنیان بکەوێت، وە لەگەڵ ئەوەش تەواوکردنی ئەو ئەنجامەنەی کە پەیوەندیدارن بە ڕەچەڵەک و ڕێچکەی ئەو شتانەوە. لە بەرامبەردا، دەکرێت تێبینیکردنی هەر ژمارەیەکی پەیوەندیدار بە هەڵسەنگاندنە کۆمەڵایەتی، کلتووری، ئابووری، وە جوانناسییەوە بۆ ئەو بەرپرسانە بۆ بەرهەمهێنانی شتەکە.\nژمارەیەکی زۆر لە مێژووناسانی هونەر بیردۆزی ڕەخنەیی بەکاردەهێنن بۆ لەچوارچێوەدانی پرسەکانیان لە شتەکاندا. بیردۆز زۆرجار بەکاردەهێنرێت کاتێک لەگەڵ نوێترین شتەکاندا ڕەفتار دەکرێت، ئەمەش لە سەدەی نۆزدەهەم بەدواوە بوو. فێمینیستی، مارکسیست، ڕەگەزی ڕەخنەیی، کویر، وە بیردۆزەکانی پاش داگیرکاری هەموو باش بڵاوکراونەتەوە لە ڕژێمەکەدا. هەروەک بەهەمانشێوە لە خوێندنە ئەدەبییەکاندا، گرنگی پێدانێک هەیە لەنێوان زانایاندا بۆ سرووشت و ژینگە، بەڵام ئەو ڕێچکەیەی کە دەیگرێتە بەر لە ڕژێمەکەیدا هێشتا دیارینەکراوە.\nلەم دواییانەدا، هۆکارەکانی ڕاگەیاندن و تەکنەلۆژیای ژمارەیی توانا بۆ شیکردنەوەی بینراو و شوێن و ئەزموونی دەبەخشێت. شێوەی هاوپەیوەندیدار دەگۆڕێت لە فیلمەکاندا، بۆ شێوەگەلێکی کاردانەوەکار، لەوانەش ژینگەی واقیعی، ژینگەی درووستکراو، ڕاگەیاندنی واقیعی، ڕاگەیاندنی تەکنەلۆژیایی، هتد. ئەو شێوازانەی کە درووستکراون لە ڕێگای ئەو تەکنیکانەوە لە بەرەوپێشچوونێکی چالاکوان وە بە دانانی ڕژێمی جۆری دەکرێت گێڕەرەوەکە دڵنیابکرێتەوە، درامیانە، سۆزداریانە و کارەکتەرە گاڵتەجاڕەکان لە مێژوو و هونەردا.\n^ "Art History ٢٥ی حوزەیرانی ٢٠٢٠ لە وەیبەک مەشین، ئەرشیڤ کراوە.". WordNet Search - 3.0, princeton.edu\nوەرگیراو لە «https://ckb.wikipedia.org/w/index.php?title=خوێندنی_مێژووی_ھونەر&oldid=805956»\nئەم پەڕەیە دواجار لە ٠٧:٤٠ی ٦ی تەممووزی ٢٠٢١ نوێ کراوەتەوە.


مەسەلەی چینایەتی لەناو یەكێتی-دا\n544 جار خوێندراوه‌ته‌وه\nناونیشانەكە چاو خەڵەتێنەرە. وایە كە مانای ئەوە بدات بەدەستەوە كە دەیەوێت باسی پرسی چینایەتی بكات لەروانگەی یەكێتییەوە. بەڵام ڕاستییەكەی ئەم وتارەم بۆ روانگەی یەكێتی نەنووسیووە. بۆ ناوەرۆكی واقیعی حاڵی جیاوازی چینایەتی لەناو یەكێتی نووسیوە.ھەڵبەتە جیاوازیی چینایەتی بەمانای شرۆڤەكردنە كۆمەڵایەتییەكە نا بەتەنھا، بەڵكو بەمانای تێكچوونی شیرازەی حزب‌و حزبایەتی لەرووی رێكخراوەیی، پلەبەندی بەرپرسیارێتی، نفوز‌و رەوایەتی دەسەڵات‌و بەلارێدابردنی وزەی ماددی یەكێتی بۆ رێچكەی پەیداكردنی پاوەری سیاسیی‌و دەسەڵاتداری. ڕاستە كە ئەم دیاردەیە، دیاردەی جیاوازی لەتوانا‌و نفوز‌و پاوەری ماددی‌و سیاسی، لەناو ھەموو حزبە كوردستانییەكان ھەیە‌و زەقە، بەڵام بوونی شەرعیەتێكی تێر‌و بەپێی پێویستی نییە بۆ داپۆشینی ھەبوون‌و بۆ پاساودانەوەی لەرێ لادانی حزبی لەناو یەكێتیدا. لێرە ئێمە لەسەر دیاردەی جیاوازی توانای دارایی كە جیاوازی چینایەتیش دەخولقێنێ قسە ناكەین وەك دیاردەیەك كە دەبێ لەڕووی لەقاودانی گەندەڵی دارایی‌و پەیڕەوكردنی شەفافیەت كاری بەرپەرچدانەوەی بۆ بكرێت. بێگومان ئەوە گرنگە، بەڵام ئەوە بەشێكە لە ھیمەتێكی گشتی بۆ بەرەنگاری گەندەیی‌و گەندەڵی لە كۆی كایەكانی دامەزراوەكانی حوكمڕانیدا، ھی حكومەت‌و ھی حزب‌و ھی دامەزراوە گشتییەكان. ئێمە قسە لەسەر جیاوازی نارەوا لە دەسەڵاتی دارایی دەكەین كە سەرەنجام دەسەڵاتی سیاسیی‌و پاوەر‌و نفوزی ناڕەوا ئەدات بە ھەندێك كاراكتەری سیاسیی لەسەر حیسابی ناوونیشان‌و ناوەرۆكی كار‌و پلەبەندی بەرپەرسیارێتیش كە زۆر جار ئەو ناونیشانانە بە زەرورەت دەسەڵاتی دارایی دابین دەكەن‌و دەشێ لاساریشیان بەدواوە بێت.\nلێكدانەوەیەكی ھەڵەیە ئەگەر پێمان وا بێ ئەم جیاوازییە چینایەتییە بۆیە ھەیە چونكە حزبەكانی ئێمە نیشتمانین نەك چینایەتی بۆیە جیاوازی چینایەتی لەنێوان ئەندامەكانیش ھەیە‌و ئاساییە. ئەم گوتەزایە ئەو كاتە ڕاست دەبێت كە حزبەكانی خاوەن پەیكەری بەرەیی وا بن كە ئەندامەكانیان خۆیان لەبنچینەدا دەوڵەمەند‌و ھەژار‌و مام ناوەنجی بن نەك دوایی بەھۆی حزب‌و نفوزییەوە وایان لێ بێت.\nئەم لاسارییە كە ناونیشاندارەكان‌و خاوەن پلەكان دەیكەن گەندەڵییەكی دارایی‌و بەلارێدابردنی دەرامەت‌و دەسەڵاتی داراییە. بەڵام لەدەرەوەی ئەم ناونیشانانە بوونی دەسەڵاتی دارایی بەدەست ھەندێكەوە كە ناونیشان‌و پلەبەندییان ئەو مافەیان ناداتێ دەسەڵاتی داراییشیان ھەبێ، سەرەنجام سەرئەكێشێ بۆ پەیداكردنی نفوزی سیاسی‌و بەلارێدابردنی رەوتی دابونەریتی حزبیش.\nئەم دیاردەیە زۆر بەزەقی لە رۆژگاری تەنگژەی دارایی وەك ئێستای وڵاتدا بەزەقی دەردەكەوێت كە ھەوڵدەدات دەلالات‌و پەنجەمۆر‌و پشتیوانی بكرێت‌و دابین بكات بۆ كەسانێك كە نفوزەكەیان لەناكاو ھەڵتۆقیووە‌و دەسەڵاتەكەشیان بەقەدبڕی پەیدا بووە.\nئەمە وەك ئەوە وایە لە بزاوتی كۆمەڵایەتی‌و سیاسیی گشتیدا ببینێت كەسان‌و كارەكتەرانێك ھەن بەھۆی دەوڵەمەندییەوە دێنە ناو كایەی سیاسەت یان بەھۆی كایەی سیاسییەوە دەوڵەمەند دەبن كە ئەمە لە رەوتی ئەزموونەكانی ھەر حكومێك بینراوە. بەڵام لەناكاو پایەداربوونی دارایی‌و پاوەر پەیداكردنی سیاسیی كارێك دەكات حزبەكان شیرازەیان بشێوێ وەك چۆن كۆمەڵگە لە قۆناغی ئینتیقالیدا، لە چەرخی كرانەوەی بێ حیساب‌و كیتابدا دەوڵەمەندی لەناكاو و ئەستێرەی لەھێكرای لێ پەیدا دەبێت وەك ئەوەی لەسەردەمی ئەنوەر ساداتدا سەداح مەداحیان پێدەوت، یان بە دەوڵەمەندەكانی زەمانی كرانەوە ناسراو بوون.\nلەدیاردەی حزبایەتی كوردستاندا دوو حزبی كوردستان لەبارترن تووشی دەردی "دار الملوك" ببن كە دەكاتە دەردی حوكمڕانی كە وا دەكات كەسانێك لەناو حزبدا ئینتەلا بكەن كە ھیچ ھونەرێكیان لە خۆیان نیشان نەداوە. ئەم دیاردەیە لەناو حزبە ھەژارەكانی دەرەوەی فەرمانڕەوایی كەمتر ھەیە بەڵام مانای ئەوە نییە روونادات یان كە چوونە دەسەڵات تووشی (دا‌و الملوك) نابن. ھێندە ھەیە كەس ناتوانێ تۆمەتی پێشوەختە بڵێت‌و ناو لەپی ھەژارەكان بخوێنێتەوە كە سبەی دەوڵەمەند دەبن، جا بۆیە با لەڕێوە قاچیان بشكێنین. ئەوی دا‌و المولكی ھەیە نیشانەكانی زەقترن كە حزب دادەرزێنێ‌و ھەرەمی رێكخستن تێك دەدا‌و گۆرانكاری دراماتیكی لەناوچەكانی نفوز دروست دەكات بێ ئەوەی نیشانەی ئاڵۆگۆری تەندروستی دەسەڵاتی ناوخۆی حزب بن.\nوا بەزەقی دەبینین لەم چوار ساڵەی تەنگژەدا كادیرەكانی ناوەڕاست گوزەرانیان چۆنە‌و پاوەریان لە حزبدا تا كوێ‌و ھی تریش لەكوێیە؟\nچارەسەری ئەم گرفتە جەوھەرییە ھەر چارەسەرێكی دارایی‌و ئیداری نیە، بەڵكو پێش ھەموو شتێك بژاردەیەكی سیاسییە بۆ رێكخستنەوەی حزبایەتی‌و نوێكردنەوەی بەھا گشتییەكانی.


ئاژانسی ده نگو باسی کوردستان: پیشکه‌وتنه‌که‌ی مرۆڤایه‌تی له رۆژهه‌ڵاتی ناوه‌راست گۆیی تی بوو.\nپیشکه‌وتنه‌که‌ی مرۆڤایه‌تی له رۆژهه‌ڵاتی ناوه‌راست گۆیی تی بوو.\nمالتان ئاوا بێت بگرینەوە پیشکەوتنەکی مرۆڤایەتی گۆیی تی بوو ، و پیشکەوتنەکە مەلا و ئاژەلی لی دەرهات\nله لایه‌ن ئاژانسی ده نگو باسی کوردستان ajansknews kl. ۴/۲۵/۱۳۹۳ ۰۷:۲۴:۰۰ قبل‌ازظهر